qundao/data-zh-poetry huggingface dataset:
殷无美和余与徐荆州还往之作聊尔奉酬并申别臆
作者：王世贞
朝代：明

娄江西望碧如丝，来往扁舟慰所思。青山总爱南州榻，白雪长飞郢里词。王掾不痴难自解，殷生无恙尔何为。倘问别来堪寄忆，沜东杨柳月低时。
殷无美应试留都赋此为赠
作者：王世贞
朝代：明

矫矫诸贤共论文，殷生开美向来闻。清词祇和千秋雪，彩笔长干五色云。已自江东称独步，还应冀北有空群。男儿出处俱常事，莫向青山问右军。
殷无美谈君典筑室水中谢客读书与鄙况合有述
作者：王世贞
朝代：明

殷生纚纚说行藏，令我翛然思沈郎。予告乞分天一曲，移家俱住水中央。浮生转爱青云薄，傲吏能私白日长。料得书成应自署，春秋繁露汉贤良。
殿前曲二首
作者：王世贞
朝代：明

磁垣铁甲散晨光，香篆微芬金凤凰。武帐日迟风自捲，君王昨夜幸昭阳。鸿箓瑶簪叩宝坛，云璈凤管簇回銮。月明千片芙蓉影，蝉鬓凉生七叶冠。
殿前曲二首·其一
作者：王世贞
朝代：明

磁垣铁甲散晨光，香篆微芬金凤凰。武帐日迟风自捲，君王昨夜幸昭阳。
殿前曲二首其二
作者：王世贞
朝代：明
体裁：七言绝句

鸿箓瑶簪叩宝坛，云璈凤管簇回銮。月明千片芙蓉影，蝉鬓凉生七叶冠。
殿卿慰予哭子有答
作者：王世贞
朝代：明

千崖送落日，愁思满齐山。非尔一贻好，何人为破颜。月疑庭玉在，星作掌珠还。卷罢新诗去，依然秋闭关。
比曹初考述职有感
作者：王世贞
朝代：明

岁月不我即，禄食三已期。揣分冒兢惕，程已惭素尸。出负友朋属，入惭父兄规。殿最他所任，得失中自知。伊予少浅涉，夙好经生期。稍见事乃谬，渐习心永睽。咎繇固圣者，其究亦趋时。南容复白圭，已甚非仲尼。滔滔亘天路，戚戚将向谁。
毗陵月夜张子歌
作者：王世贞
朝代：明

城头月出水曾光，城外酒垆黄柏香。贪听？郎歌宛转，任教风露湿衣裳。
毗陵月夜张子歌
作者：王世贞
朝代：明
体裁：七言绝句

城头月出水曾光，城外酒垆黄柏香。贪听�郎歌宛转，任教风露湿衣裳。
毛公坛
作者：王世贞
朝代：明
体裁：五言律诗

但传毛公迹，不识毛公谁。丹井久成没，白云无复期。一僧酬对少，双屐厌归迟。自昔牛羊地，多于鸾鹤时。
毛公坛
作者：王世贞
朝代：明

但传毛公迹，不识毛公谁。丹井久成没，白云无复期。一僧酬对少，双屐厌归迟。自昔牛羊地，多於鸾鹤时。
民兵行
作者：王世贞
朝代：明

竹皮之冠双鹖尾，绣箙雕襕插弧矢。匣中濙濙三尺水，马蹄纵横雪花起。鲸波如山荡南纪，壮士肯作寻常死。使君扪腹千卷书，那能血掴黄金鱼。去时拜跪何足道，回时使君应不如。
水仙子
作者：王世贞
朝代：明

日轮踅住下坡车。风伯吹开障眼花。天公放下单身赦，猛回头，都弄咱。告蜂王，且散昏衙。争刘项，摊场戏耍。走仪秦，儿童斗哗。谈周孔，故纸生涯。
水仙子
作者：王世贞
朝代：明

蚩尤遍插五方旗。饕餮平添八面威。于菟长出漫天翅，骂张翁，都是你。搅乾坤，任意胡为。老龙呵，睡眠多日。螃蟹呵，横行几时。神龟呵，曳尾涂泥。
水调歌头
作者：王世贞
朝代：明
体裁：词

迟日捲残雪，蒲柳弄新晴。满城儿稚，欢笑为我报清明。花破青楼冶女，草媚上阑游骑，金粉出辎軿。几处上坟返，香泪湿盈盈。对新景，追往事，叹飘零。十年回首，一梦今日负平生。依旧禁烟时月，也解来朝脩禊，憔悴不胜情。满眼夕阳色，都在汉宫城。
水调歌头
作者：王世贞
朝代：明

迟日捲残雪，蒲柳弄新晴。满城儿稚，欢笑为我报清明。花破青楼冶女，草媚上阑游骑，金粉出辎軿。几处上坟返，香泪湿盈盈。对新景，追往事，叹飘零。十年回首，一梦今日负平生。依旧禁烟时月，也解来朝脩褉，憔悴不胜情。满眼夕阳色，都在汉宫城。
水调歌头·上巳日
作者：王世贞
朝代：明

三月又三日，上巳复清明。问君几许，高兴儿女队中行。数点洗尘芳雨，一脉养花天气，信马出郊坰。年少五陵子，金弹惹流莺。过油璧，低粉面，按银筝。管弦丝竹，何限应自胜兰亭。共酌几杯春醑，也插一枝杨柳，归袖任纵横。听取九门钥，隐隐下西清。
永嘉张二汝纪谒选北上入访山中感旧有作
作者：王世贞
朝代：明

往事浮云变，离怀日月长。汝衫犹未绿，吾鬓久先苍。诗好能如父，家贫不拜郎。唯余卫公笏，尚可献君王。
永嘉方子谦能诗奕品在第二过武昌吴明卿特作长歌赠之既而薄游金陵无所遇将谒东诸侯于其行也得四绝句续明卿后
作者：王世贞
朝代：明

可为金陵住少时，绿杨摇曳荫铜池。城南别墅家家有，祗是无人会赌棋。武昌元自长骚坛，那有楸枰似建安。未作围棋大中正，已容高品过方干。一枰棋了一篇诗，谒遍诸侯橐尚垂。宣城若遇羊玄保，为乞当年赌郡资。颜鲍墓荒程李死，人间祗合剩方郎。君行乞得孤山谱，来向交游诧二方。
永嘉方子谦能诗奕品在第二过武昌吴明卿特作长歌赠之既而薄游金陵无所遇将谒东诸侯于其行也得四绝句续明卿后·其三
作者：王世贞
朝代：明

一枰棋了一篇诗，谒遍诸侯橐尚垂。宣城若遇羊玄保，为乞当年赌郡资。
永嘉方子谦能诗奕品在第二过武昌吴明卿特作长歌赠之既而薄游金陵无所遇将谒东诸侯于其行也得四绝句续明卿后·其二
作者：王世贞
朝代：明

武昌元自长骚坛，那有楸枰似建安。未作围棋大中正，已容高品过方干。
永嘉方子谦能诗奕品在第二过武昌吴明卿特作长歌赠之既而薄游金陵无所遇将谒东诸侯于其行也得四绝句续明卿后·其四
作者：王世贞
朝代：明

颜鲍墓荒程李死，人间祗合剩方郎。君行乞得孤山谱，来向交游诧二方。
永嘉朱叟去吾州学正后五十年而其邑人陈子继之庄秀才逊学后先获事焉乞余言为赠曰东嘉继美
作者：王世贞
朝代：明

东嘉比东鲁，礼乐何臻臻。窥经见崔服，问姓乃朱陈。先后博士师，作我娄侯宾。绛帐宛而旧，青衿俱已新。惟应垂白者，犹是守玄人。
永嘉行赠李冲
作者：王世贞
朝代：明

永嘉鲍生弈者师，十七人间当国手。丁夘桥头遇杨相，籍甚文章呼小友。吴中好事家请谒，往往巾屦罗其牖。越机阿锡秦复陶，一酌叵罗并为寿。其乡李子虽后出，别有神机暗中授。便付建安难甲乙，晚似黄池互先后。十年落魄江湖间，刺上姓名垂欲朽。迩来冠盖颇尘俗，自挟朱门酒肉走。野人罢锻铜池旁，落日柴荆许君扣。隐囊纱帽炯相照，小簟疏帘时所有。欲行大白即苦辞，鲍生昨者死以酒。又言于世无所愿，愿得吾诗良不偶。吾诗寂寂更类汝，纵奇岂入时人口。不龟未免洴澼絖，一赌也得宣城守。男儿有酒须饮棋且着，试问鲍生今在不。
永平道中
作者：王世贞
朝代：明

卢龙左冯翊，白马旧安西。浴日沧溟小，摧天碣石低。虎沈飞将羽，龙出慕容题。驱传令支塞，问津卑耳溪。荒祠孤竹并，让国大名齐。回首哀兵镞，沾膺愧马蹄。榆关秋一带，慎莫动征鼙。
永明乐
作者：王世贞
朝代：明

玉烛调五夜，金轮驭八方。合唱永明乐，嵩呼应神皇。
汉女行寄张助甫
作者：王世贞
朝代：明

汉帝惜倾城，双蛾当三千。偶然转盼失颜色，㸌如流波坠九天。阿监摇唇婕妤笑，看取它人领光耀。宝镜羞窥永巷身，银灯望断长门诏。我从选部识张卿，天下红颜俱却行。片言进退群公坐，一字低昂千古名。不合文章犯牛斗，也学吾曹厄阳九。扣角敢唱龙蛇歌，折腰自称牛马走。当时广平百不忧，谓言茂陵将见求。金鱼岂羡鵩鸟地，黄鹤独唤苍梧愁。三楚褰帷声赫奕，百城墨吏秋霜慑。故旧俱传勃海书，何人为发中山箧。即今龙卧汝颍间，杜门日玩浮云閒。但令班女重升辇，争道君王不赐环。
汉郊祀歌二十首 其一 练时日
作者：王世贞
朝代：明

练时日，帝徵祥。血膋殷，醴齐芳。辟天扉，章上驰。猋肃肃，灵来思。泛崇兰，砌赤琼。注神光，灵之宫。曳紫旓，冠翠华。雷霆激，灵之车。骖若组，辔捷舞。左右射，灵之御。佩瑶错，履珠遗。纷济济，灵之贽。揄阿锡，吐芳润。巧笑倩，灵之媵。灵之暑，奏清徵。飞霜激，粟余体。灵之夕，籋珠烂。鉴毛发，炯若旦。灵连蜷，若有顾。精流属，谐余慕。倏而翔，将安逝。愿偕女，宵以诣。
汉郊祀歌二十首 其七 惟泰元
作者：王世贞
朝代：明

巍巍寿宫，瑶瑰其阍。于惟泰元，称天之尊。胚始无极，厥眹泯泯。两仪渐辟，五序因循。凝精为曜，微者星辰。气噫而风，亦润以雨。霏霏雾露，粉泽下土。夭乔鳞羽，顺性归所。涵泳熙沐，忘已繇造。惟我思媚，式献以报。玄酒既熟，郁鬯斯馥。有鲜者犊，寔茧其角。是祼是燔，取彼膻芗。以达霄潢，庶几来翔。玉弁俄俄，璚琯洋洋。延庇亿年，总齐万荒。
汉郊祀歌二十首 其三 青阳
作者：王世贞
朝代：明

青阳开荄，太皞司始。穷阴夕遁，农祥晨启。甲张气飞，仰希大布。条风披盝，恍若寱寤。敢假羲仲，爰荐羊麦。二有熙熙，唯春之锡。
汉郊祀歌二十首 其二 帝临
作者：王世贞
朝代：明

帝临紫宫，万祇竦息。天阊穆穆，以候舒辟。神飙徐流，爰簸芳泽。夭乔飞走，厥性咸若。七曜孔仪，九溟不波。恬穆象先，徜徉太和。
汉郊祀歌二十首 其二 帝临
作者：王世贞
朝代：明

帝临紫宫，万祇竦息。天阊穆穆，以候舒辟。神飙徐流，爰簸芳泽。夭乔飞走，厥性咸若。七曜孔仪，九溟不波。恬穆象先，徜徉太和。青阳开荄，太皞司始。穷阴夕遁，农祥晨启。甲张气飞，仰希大布。条风披盝，恍若寱寤。敢假羲仲，爰荐羊麦。二有熙熙，唯春之锡。朱夏蔚蕃，炎帝司亨。畅哉承离，万有茂明。嘉雨霢霂，惠施下土。污莱剪削，鴽鼠伏窜。敢假羲叔，荐鸡逮菽。庶我蒸黎，无替景福。西颢澄素，少皞司收。万实坚强，秀颖内遒。芃芃禾黍，登我场圃。既徵既狝，克诘外侮。敢假和仲，爰荐麻犬。神之庇之，柔迩能远。玄冥陵劲，颛顼司藏。肃将天烈，凋攰万象。墐户坯城，家有盖蓄。夭乔反始，伏蛰敛育。敢托和叔，荐彘与黍。毋泄其真，以为物媪。巍巍寿宫，瑶瑰其阍。于惟泰元，称天之尊。胚始无极，厥眹泯泯。两仪渐辟，五序因循。凝精为曜，微者星辰。气噫而风，亦润以雨。霏霏雾露，粉泽下土。夭乔鳞羽，顺性归所。涵泳熙沐，忘已繇造。惟我思媚，式献以报。玄酒既熟，郁鬯斯馥。有鲜者犊，寔茧其角。是祼是燔，取彼膻芗。以达霄潢，庶几来翔。玉弁俄俄，璚琯洋洋。延庇亿年，总齐万荒。煜彼三秀，产自斋房。后皇储精，遹发帝祥。律中金石，于霞有烂。屑以玄饴，后天之荐。后皇欣合，昉孳兆因。唯是慈爱，私于我人。降假明辟，拼乂式廓。徂蛮逮貊，靡届不格。
汉郊祀歌二十首 其二十 赤蛟
作者：王世贞
朝代：明

帝临渤，冲波却。櫜天弧，张广乐。赤蛟来，俛其角。芬牢醴，旨且博。胡以荐，酬海若。露飘洒，云容裔。澹复殢，灵之醉。灵欣欣，来媵予。应昌符，启甘澍。报丰岁，多稌黍。箱陈陈，万亿秭。敕阳侯，波不芒。导出日，际穷荒。陈玉帛，至梯航。赤蛟来，灵柔之。千万祀，思祯期。
汉郊祀歌二十首 其二十 赤蛟
作者：王世贞
朝代：明
体裁：乐府曲辞

帝临渤，冲波却。櫜天弧，张广乐。赤蛟来，俛其角。芬牢醴，旨且博。胡以荐，酬海若。露飘洒，云容裔。澹复殢，灵之醉。灵訢訢，来媵予。应昌符，启甘澍。报丰岁，多稌黍。箱陈陈，万亿秭。敕阳侯，波不芒。导出日，际穷荒。陈玉帛，至梯航。赤蛟来，灵柔之。千万祀，思祯期。
汉郊祀歌二十首 其五 西颢
作者：王世贞
朝代：明

西颢澄素，少皞司收。万实坚强，秀颖内遒。芃芃禾黍，登我场圃。既徵既狝，克诘外侮。敢假和仲，爰荐麻犬。神之庇之，柔迩能远。
汉郊祀歌二十首 其八 天地
作者：王世贞
朝代：明

于皇上帝，以逮富媪。惟予有况，爰父爰母。靡嘉不承，博施九纮。岁是用登，百秩绳绳。显相列辟秉肃穆，燎芗叆叇成雾幄。回干接翟散金辉，下管镛鼗竹敔丝璆然。接之泗滨浮玉皦，如绎如乱而不绝。肥刍之犍芍药酱，亨粔籹，有餦餭，玄酒清苾奈乐何。展诗奏音发升歌，含宫调角商徵多。窈眇流梁激尘飞，丰隆击节风伯和。玄黄改色尊颜酡。朱凤委羽雍雍鸣，赤龙夭矫迅长征。垂休肇贶示炎祯，神夕逶迤嘉孔明。
汉郊祀歌二十首 其六 玄冥
作者：王世贞
朝代：明

玄冥陵劲，颛顼司藏。肃将天烈，凋攰万象。墐户坯城，家有盖蓄。夭乔反始，伏蛰敛育。敢托和叔，荐彘与黍。毋泄其真，以为物媪。
汉郊祀歌二十首 其十 天马之一
作者：王世贞
朝代：明

帝图协，天马生。配乾行，函地精。喷明玉，汗殷赭。房为祖，龙为父。争回飙，掣流电。晨琅琊，夕沙苑。
汉郊祀歌二十首 其十一 天马之二
作者：王世贞
朝代：明

天马徕，来中国。超虚无，蹑恍忽。天马徕，归有道。飞而黄，服余皂。天马徕，谁攻尔。造不足，虞刘累。天马徕，迅若禽。咈一窍，万马喑。天马徕，出阴山。六骡死，金人还。天马徕，余与女。踰昆崙，谒王母。
汉郊祀歌二十首 其十七 五神
作者：王世贞
朝代：明

五神帝，佐太乙。肃象禦，扬清跸。左青旓，右白旂。前朱芾，后玄圭。谁者尊，服中黄。灵之朝，肃然风。臛神枭，体冥羊。鬯郁金，吐芬芳。意恍忽，精披靡。若将翔，复丽体。籋沉云，酝灵霈。报休会，泽无外。
汉郊祀歌二十首 其十九 象载瑜
作者：王世贞
朝代：明

象载瑜，角其牙。越昆崙，度流沙。飘若霞，赤雁仪。尾若芾，声中规。秣者谁，芝田禾。荐宣房，万福来。
汉郊祀歌二十首 其十五 后皇
作者：王世贞
朝代：明

后皇欣合，昉孳兆因。唯是慈爱，私于我人。降假明辟，拼乂式廓。徂蛮逮貊，靡届不格。
汉郊祀歌二十首 其十五 后皇
作者：王世贞
朝代：明
体裁：四言诗

后皇訢合，昉孳兆因。唯是慈爱，私于我人。降假明辟，拼乂式廓。徂蛮逮貊，靡届不格。
汉郊祀歌二十首 其十八 朝陇首
作者：王世贞
朝代：明

朝陇首，蒐大荒。帝沛祥，白麟降。嶷脩角，文周定。万走怿，共余命。骖玉辂，导鸾旂。左赤豹，右青猊。踰弱水，宾金母。霞醴汎，云璈举。頫东牖，顾中原。杳如发，憯不欢。御飘忽，晻飞迣。耳留跸，目穷旆。朝玄圃，夕沙墅。坐明堂，餔四海。
汉郊祀歌二十首 其十六 华煜煜
作者：王世贞
朝代：明

华煜煜，酝澄鲜。神下来，辞钧天。帝亲飨，奏清县。神下来，度九阍。龙伏趺，豹缤翻。神下来，空中跸。云羽旂，风瑶瑟。神下来，史巫舞。擘嘉胏，行齐酤。神下来，脩娥侍。䐂腾媚，鬋若黛。神安坐，燎九蕴。灵虬吭，吐氤氲。神欲休，博山床。帷流苏，角明珰。神之逝，旌裔裔。车斑斑，马沛沛。神之愉，锡土田。踰敦煌，抵昆崙。蹑恍忽，乘飘瞥。流翠眊，汾之澨。望若觌，不可即。使余怊，怊安极。
汉郊祀歌二十首 其十四 斋房
作者：王世贞
朝代：明

煜彼三秀，产自斋房。后皇储精，遹发帝祥。律中金石，于霞有烂。屑以玄饴，后天之荐。
汉郊祀歌二十首 其四 朱夏
作者：王世贞
朝代：明

朱夏蔚蕃，炎帝司亨。畅哉承离，万有茂明。嘉雨霢霂，惠施下土。污莱剪削，鴽鼠伏窜。敢假羲叔，荐鸡逮菽。庶我蒸黎，无替景福。
汉铙歌十八曲 其九 将进酒
作者：王世贞
朝代：明
体裁：乐府曲辞

将进酒，乘大白。皇帝百千万年，垂衣御极。轻刑税，陈礼乐。父不哭子，战斗长息。原田膴膴，于何不穫。童行至老，訢訢曷颇。挹青阳，蒸太和。露为浆，斗�之，一再举，霜颜酡。青天流眸，忽为庆云。嗟彼曲蘖胡以云。
汉铙歌十八曲 其二 思悲翁
作者：王世贞
朝代：明
体裁：乐府曲辞

思悲翁，徂何之。玄云�阴，霜霰如期。山耶溪耶，斧枯网冰，于胡不归。炊麋作饭，翁不及饭。胡不从之游，将庐井是挽。
汉铙歌十八曲 其十一 芳树
作者：王世贞
朝代：明

芳树一何乱予思。扶疏磊砢，下临兰池。上有一双之乌，丹趾而翠衿。自名为鹦䳇，若怨似矜态何深。缴絷之，令彼不得奋飞。嗟我不得奋飞，陇山辽辽望难归。虽有四海志，翮仄翅剪竟焉施。
汉铙歌十八曲 其十四 圣人出
作者：王世贞
朝代：明

圣人出，奉昌期。百六遘，九五归。白帝死，赤龙飞。指函谷，度崤坻。封府库，戢兵师。戒父老，起伤痍。五诸侯，从义旗。猎天狼，网妖鸱。裂茅胙，巩鸿基。垂百祀，永无为。
汎小洞庭观奇石
作者：王世贞
朝代：明

兹山饶奇石，混沌帝所凿。坠如渴猿饮，森若惊鹘搏。龙睛过犹闪，猊坐望还却。万窍吸籁号，一柱危崖阁。玲珑蔽秋涨，突兀生摇落。赤鲤舷际惊，白乌波面掠。挥手揽青苍，为余佐杯勺。
汎湖风浪小横嘲诸同游者
作者：王世贞
朝代：明

包山老人出山早，老去忘却包山道。曹子须髯枉如戟，瞥见湖波惊欲倒。乌衣从季酒不停，少停一卮面即青。张郎画手空自好，闭眼不敢酬山灵。李生北客黄少年，倚醉强作东风颠。谩道洮阳能破浪，从它安石也回船。野夫翛然神独往，吾弟酣歌气逾爽。但使人间无二王，何人狎作五湖长。
汝南周令尝师事杨用脩太史而善于鳞及明卿子与辈千里贻书言志聊用酬答
作者：王世贞
朝代：明

抱耒沧江万态捐，忽逢仙令尺书传。关门不闭吴天紫，弟子能师蜀国玄。琴里高山流辈少，握中明月故人偏。还应彩笔相酬处，花发河阳第几年。屈指当年有壮游，中原星色散吴钩。龙门客在参差老，凫令书来次第收。闻道汝南多月旦，何人邺下擅风流。莫言文苑男儿业，寂寞江河万古愁。
汝南周令尝师事杨用脩太史而善于鳞及明卿子与辈千里贻书言志聊用酬答·其一
作者：王世贞
朝代：明

抱耒沧江万态捐，忽逢仙令尺书传。关门不闭吴天紫，弟子能师蜀国玄。琴里高山流辈少，握中明月故人偏。还应彩笔相酬处，花发河阳第几年。
汝南周令尝师事杨用脩太史而善于鳞及明卿子与辈千里贻书言志聊用酬答·其二
作者：王世贞
朝代：明

屈指当年有壮游，中原星色散吴钩。龙门客在参差老，凫令书来次第收。闻道汝南多月旦，何人邺下擅风流。莫言文苑男儿业，寂寞江河万古愁。
汝师语次多及时事民瘼慨然有感复成一首
作者：王世贞
朝代：明

春风融融吹客床，忽有霜色生干将。感君方寸起鳞甲，笑我七尺真皮囊。燕中罗网致足畏，吴下茧丝胡可当。藉令指日相司马，何似得雨烹弘羊。
汝成由越臬入贺还治过访乃兄云鹄府丞
作者：王世贞
朝代：明

又惊飞传出长安，把酒毋歌行路难。竹马正趋群稚约，襜帷特彻万人看。乍盘雕鹗天风峻，欲偃鲸鲵海色寒。难弟倘过京兆界，贤兄已许惠文冠。
江上别杨都督瞻美子念道振诸君
作者：王世贞
朝代：明

此别不成远，如何挥涕频。酒分南北路，身是去留人。兰省羁难弟，柴门立老亲。十年高枕在，那忍付风尘。
江上别黄生
作者：王世贞
朝代：明

东风吹冷软金卮，抛尽江南桃李枝。佳丽不关垂柳事，春来偏自解成丝。睡醒双箸印微红，小立江干怨晓风。莫问长安天近远，酒人多在梦魂中。
江上别黄生·其一
作者：王世贞
朝代：明

东风吹冷软金卮，抛尽江南桃李枝。佳丽不关垂柳事，春来偏自解成丝。
江上别黄生·其二
作者：王世贞
朝代：明

睡醒双箸印微红，小立江干怨晓风。莫问长安天近远，酒人多在梦魂中。
江南乐
作者：王世贞
朝代：明

亚字城西沽酒，桃花坞头放船。春城处处啼鸟，寒食家家禁烟。榜枻飘来罗带，羃䍦抛却珠钿。么童摄客施粉，姹女当垆数钱。隙日金鳞拥钓，柔风玉鬣垂鞭。五陵侠客空老，何似阊门少年。
江南乐八首
作者：王世贞
朝代：明

少小阊门住，不爱阊门道。约伴礼社还，羞人道侬好。窗前樱桃树，累垂红靺鞨。侬爱结子时，的应胜花发。与欢皋桥别，日日上皋桥。不比西陵浦，唯看两度潮。妒杀宜城酒，夜夜将欢醉。昨夜欢不来，翻怜醉时味。郎家流苏帐，对对玉蟠螭。登车辞阿母，强作数行啼。闻欢夜中语，轻舟汎若耶。兴阑须返棹，来泼雨前茶。东女日鸣机，西女日条桑。侬今袖手坐，绡绮亦盈箱。芍药百种花，真红大难得。侬家众姊妹，无侬好颜色。
江南乐八首·其一
作者：王世贞
朝代：明

少小阊门住，不爱阊门道。约伴礼社还，羞人道侬好。
江南乐八首其七
作者：王世贞
朝代：明
体裁：乐府曲辞

东女日鸣机，西女日条桑。侬今袖手坐，绡绮亦盈箱。
江南乐八首其三
作者：王世贞
朝代：明
体裁：乐府曲辞

与欢皋桥别，日日上皋桥。不比西陵浦，唯看两度潮。
江南乐八首其二
作者：王世贞
朝代：明
体裁：乐府曲辞

窗前樱桃树，累垂红靺鞨。侬爱结子时，的应胜花发。
江南乐八首其五
作者：王世贞
朝代：明
体裁：乐府曲辞

郎家流苏帐，对对玉蟠螭。登车辞阿母，强作数行啼。
江南乐八首其八
作者：王世贞
朝代：明
体裁：乐府曲辞

芍药百种花，真红大难得。侬家众姊妹，无侬好颜色。
江南乐八首其六
作者：王世贞
朝代：明
体裁：乐府曲辞

闻欢夜中语，轻舟汎若耶。兴阑须返棹，来泼雨前茶。
江南乐八首其四
作者：王世贞
朝代：明
体裁：乐府曲辞

妒杀宜城酒，夜夜将欢醉。昨夜欢不来，翻怜醉时味。
江南曲
作者：王世贞
朝代：明

欢似吴江水，西去不通潮。妾如独活草，无风长自摇。安能对阊阖，暮暮复朝朝。庭前百合花，露冷烟脂赤。对镜理新妆，羞他好颜色。从此不簪花，恐欢心更易。杨花眠更起，飞向阿谁家。曲槛青丝箔，雕鞍白鼻騧。垆头无那醉，小妇摘琵琶。西湖水似油，袅袅采莲舟。双鬟正十五，垂手玉葱柔。罗带飘相近，风波可自由。
江南曲·其一
作者：王世贞
朝代：明

欢似吴江水，西去不通潮。妾如独活草，无风长自摇。安能对阊阖，暮暮复朝朝。
江南曲·其四
作者：王世贞
朝代：明

西湖水似油，袅袅采莲舟。双鬟正十五，垂手玉葱柔。罗带飘相近，风波可自由。
江南曲其三
作者：王世贞
朝代：明
体裁：乐府曲辞

杨花眠更起，飞向阿谁家。曲槛青丝箔，雕鞍白鼻騧。垆头无那醉，小妇摘琵琶。
江南曲其二
作者：王世贞
朝代：明
体裁：乐府曲辞

庭前百合花，露冷烟脂赤。对镜理新妆，羞他好颜色。从此不簪花，恐欢心更易。
江口
作者：王世贞
朝代：明

江口安樯处，孤舟尽日停。秋云无限好，只傍蒋山青。似玉鲈鱼鲙，橙丝缕更鲜。徘徊欲下箸，从此定何年。
江口·其一
作者：王世贞
朝代：明

江口安樯处，孤舟尽日停。秋云无限好，只傍蒋山青。
江口·其二
作者：王世贞
朝代：明

似玉鲈鱼鲙，橙丝缕更鲜。徘徊欲下箸，从此定何年。
江口望鄱阳湖感事
作者：王世贞
朝代：明

十万楼船不得骄，洪波血立注青霄。天弧一举旄头落，不似浔阳枉射鲛。
江右彭翼射策不第俟予至都投诗为贽即日告归答赠一首
作者：王世贞
朝代：明

寂寂公车意未平，为谁骧首忽雄鸣。才高一出能同调，客好何妨与借名。斗气丰城归自出，暮云湓浦到来生。他时莫诧安昌旧，籍甚声华在汉京。
江州答谢徐司空世寅时尚抚江藩兼致声德甫
作者：王世贞
朝代：明

先朝抗疏许谁雄，白下偏惊鲍氏骢。出领江藩中执法，还平邦土少司空。情如庐岳千层厚，书借浔阳九派通。犹有丰城孤剑在，待君嘘拂便成虹。
江州问琵琶亭
作者：王世贞
朝代：明

亦知迁地胜长沙，无那中年易忆家。裁唱楚歌头便白，不须遥夜听琵琶。
江提刑宅歌者
作者：王世贞
朝代：明

使君歌管出逡巡，白苧惊飞梁上尘。曲罢愁他霜漏促，相期一醉便经旬。乍能阊阖寻吴子，那可扬州作贵人。
江畔濯缨亭赠柳常侍
作者：王世贞
朝代：明

一抹青山堕酒卮，濯缨人醉弄涟漪。莫惊常侍仍呼柳，曾赋沧波太液池。汉江堤畔草芊芊，蜡屐登山醉欲眠。天际香垆君自见，可能身染玉京烟。
江畔濯缨亭赠柳常侍·其一
作者：王世贞
朝代：明

一抹青山堕酒卮，濯缨人醉弄涟漪。莫惊常侍仍呼柳，曾赋沧波太液池。
江畔濯缨亭赠柳常侍·其二
作者：王世贞
朝代：明

汉江堤畔草芊芊，蜡屐登山醉欲眠。天际香垆君自见，可能身染玉京烟。
江皋曲
作者：王世贞
朝代：明

白浪接天高，黑风不断号。赧郎轻舴艋，不敢向江皋。
江蓠馆十绝句为朱鸿胪在明题 其一 松斋
作者：王世贞
朝代：明

郁郁斋畔松，谡谡松下风。侬如陶弘景，日坐松风中。
江蓠馆十绝句为朱鸿胪在明题 其七 凝香室
作者：王世贞
朝代：明

湘帘静不捲，芳篆萦如丝。借问仙省吏，得似含香时。
江蓠馆十绝句为朱鸿胪在明题 其三 石坞
作者：王世贞
朝代：明

垒石为环堵，主人长作主。行遍咸阳西，谁识黄金坞。
江蓠馆十绝句为朱鸿胪在明题 其九 鹤院
作者：王世贞
朝代：明

虽甘稻粱美，终爱云霄去。蕙帐犹未空，翮成且须住。
江蓠馆十绝句为朱鸿胪在明题 其二 雪廊
作者：王世贞
朝代：明

三步五步廊，千株万株雪。阿大故濯濯，与雪斗清绝。
江蓠馆十绝句为朱鸿胪在明题 其五 筠房
作者：王世贞
朝代：明

修竹不爱碧，润我窗中人。欲知春云坼，寸寸吐龙鳞。
江蓠馆十绝句为朱鸿胪在明题 其八 啸台
作者：王世贞
朝代：明

欲与天籁争，披云独箕踞。忽作鸾凤音，犹然遍千树。
江蓠馆十绝句为朱鸿胪在明题 其六 快阁
作者：王世贞
朝代：明

披襟称快哉，天地雄风来。何以金茎表，吸取露一杯。
江蓠馆十绝句为朱鸿胪在明题 其十 雨花庵
作者：王世贞
朝代：明

兀坐净名身，时谈香积因。如花两仙女，知是散花人。
江蓠馆十绝句为朱鸿胪在明题 其四 江云楼
作者：王世贞
朝代：明

高楼风不闭，半欲藏江云。试问江干客，或有云中君。
江蓠馆十绝句为朱鸿胪在明题·松斋
作者：王世贞
朝代：明

郁郁斋畔松，谡谡松下风。侬如陶弘景，日坐松风中。三步五步廊，千株万株雪。阿大故濯濯，与雪斗清绝。垒石为环堵，主人长作主。行遍咸阳西，谁识黄金坞。高楼风不闭，半欲藏江云。试问江干客，或有云中君。修竹不爱碧，润我窗中人。欲知春云坼，寸寸吐龙鳞。披襟称快哉，天地雄风来。何以金茎表，吸取露一杯。湘帘静不捲，芳篆萦如丝。借问仙省吏，得似含香时。欲与天籁争，披云独箕踞。忽作鸾凤音，犹然遍千树。虽甘稻粱美，终爱云霄去。蕙帐犹未空，翮成且须住。兀坐净名身，时谈香积因。如花两仙女，知是散花人。
江行热无鱼买戏成
作者：王世贞
朝代：明

十日不尝鱼，九日不却暑。愿作西南风，吹侬转乡土。
江行病起即景有感
作者：王世贞
朝代：明

凉色推篷后，潮声进艇中。青山两岸合，银汉一江通。岂谓清凉界，犹残老病翁。羞闻暂养翮，谓可纵秋风。
江陵女歌
作者：王世贞
朝代：明

流凘结作冰，冰化复为凘。与郎心相变，还我未见时。
江陵曲
作者：王世贞
朝代：明

江陵城外地，处处青楼曲。百钱一买醉，千钱一买宿。
江黄二州谒白尚书苏端明祠有感
作者：王世贞
朝代：明

白傅佐浔阳，匡庐落其手。苏公谪宜黄，游踪寄樊口。物情岂相为，天意良不偶。挥泪对青衫，垂腰厌黄绶。是时二公年，四十加八九。飞腾在俄顷，纶綍相先后。而我同兹岁，楚宪起南亩。却顾所佩章，叨窃惭已久。椒浆荐落日，馀沥自为寿。髫年弄笔墨，老至忘其丑。颇谙游戏禅，更贪声闻酒。别业娄水傍，岁功良亦厚。园多履道竹，门种杭堤柳。功名善愚人，人生好自负。造物亦苦悭，安能令多取。真乐随形无，虚名背身有。洛下醉朱唇，天南摇白首。明年定挂冠，不蓄赵瑟妇。以此叩二公，公其默许否。
汤上人索诗若祖惠休以诗名然作僧不了书此勉之
作者：王世贞
朝代：明

翛然一钵一军持，坐到忘言了不疑。却笑惠休缘底事，逢人教拟碧云诗。
汤比部詹内翰邀同少司徒方公游徐公子万竹园时主人以疾不见
作者：王世贞
朝代：明

莫嫌张廌解辞宾，有例何曾问主人。客比七贤差恨少，侯同千亩未言贫。琮琤别写风中韵，峭茜平添雨后神。但醉逃禅浑亦得，已公兰若是西邻。
汤生装潢为国朝第一手博雅多识尤妙赏鉴家其别余也出古纸索赠言拈二绝句应之
作者：王世贞
朝代：明

钟王顾陆几千年，赖汝风神次第传。落魄此生看莫笑，一身还是米家船。金题玉躞映华堂，第一名书好手装。却怪灵芸针线绝，为他人作嫁衣裳。
汤生装潢为国朝第一手博雅多识尤妙赏鉴家其别余也出古纸索赠言拈二绝句应之·其一
作者：王世贞
朝代：明
体裁：七言绝句

钟王顾陆几千年，赖汝风神次第传。落魄此生看莫笑，一身还是米家船。
汤生装潢为国朝第一手博雅多识尤妙赏鉴家其别余也出古纸索赠言拈二绝句应之其二
作者：王世贞
朝代：明
体裁：七言绝句

金题玉躞映华堂，第一名书好手装。却怪灵芸针线绝，为他人作嫁衣裳。
汪中丞戚都督道服访余小祇园即事
作者：王世贞
朝代：明

不知何物两道士，来摘香台石上霞。瞥见毫端出狮子，还惊匣里吐莲花。君将双衲籋芙蓉，予指孤云伴碧松。解道栖楣俱怖鸽，那知托钵有乖龙。藏经阁前风雨横，猎猎梅花飞早春。却似脩罗初破日，满天惊散玉龙鳞。罢拥千帆截海涛，溪头耐可弄鱼舠。那轻芥子无多地，不论须弥万仞高。
汪中丞戚都督道服访余小祇园即事·其一
作者：王世贞
朝代：明

不知何物两道士，来摘香台石上霞。瞥见毫端出狮子，还惊匣里吐莲花。
汪中丞戚都督道服访余小祇园即事·其四
作者：王世贞
朝代：明

罢拥千帆截海涛，溪头耐可弄鱼舠。那轻芥子无多地，不论须弥万仞高。
汪中丞戚都督道服访余小祇园即事其三
作者：王世贞
朝代：明
体裁：七言绝句

藏经阁前风雨横，猎猎梅花飞早春。却似脩罗初破日，满天惊散玉龙鳞。
汪中丞戚都督道服访余小祇园即事其二
作者：王世贞
朝代：明
体裁：七言绝句

君将双衲籋芙蓉，予指孤云伴碧松。解道栖楣俱怖鸽，那知托钵有乖龙。
汪仲嘉见访有赠
作者：王世贞
朝代：明

已自三星聚草堂，桃花潭畔更汪郎。时从禹迹探科斗，间拟秦声引凤凰。文笔好传司马法，酒杯毋学次公狂。相思莫畏江鳞阻，水到钱塘便一乡。
汪仲淹兄见枉致长公伯玉司马乞碑书有寄并赠
作者：王世贞
朝代：明

仲子过从日，难兄涕泪余。文章司马法，生死孝廉书。一见一回老，千秋千不如。唯强乞骸弟，早晚共樵渔。
汪仲淹病后见过出其新诗有赠
作者：王世贞
朝代：明

念尔萧疏病骨轻，居然彩笔尚纵横。但骄吾党僧弥美，未掩君家骠骑名。分得一珠犹照乘，可应双璧不连城。燕中纵酒论文地，矫首浮云百感生。
汪伯子司马阅武试
作者：王世贞
朝代：明

主恩司马一登台，立表骖驔千骑来。镝似飞星争犯月，鼓如催雨不停雷。横开铜柱南头去，坐夺金城右臂回。此地若容狂李白，也应偏识令公才。
汪伯玉司马同淹佳二仲徐孟孺胡元瑞过我弇园而张司马肖甫亦至
作者：王世贞
朝代：明

清秋起色强登台，不为高轩护绿苔。星斗自催占象动，风云群拥卧龙来。况逢开府前茅地，各逞追锋上驷才。出处纵殊心事一，狎人鸥鹭莫轻猜。
汪山人沂者故伯玉司马宗人也年七十九矣而诗不衰貌又不衰其游又不衰将之赵魏间依穆考功而老焉乞余诗为赠得二绝句
作者：王世贞
朝代：明

三辅游成鬓已银，蹇驴犹自踏红尘。明年试斩淇园竹，西入咸关把钓纶。司马盟坛众所宗，为愁年少不相容。穆生学得王家酝，三尺糟丘拟葬侬。
汪山人沂者故伯玉司马宗人也年七十九矣而诗不衰貌又不衰其游又不衰将之赵魏间依穆考功而老焉乞余诗为赠得二绝句·其一
作者：王世贞
朝代：明
体裁：七言绝句

三辅游成鬓已银，蹇驴犹自踏红尘。明年试斩淇园竹，西入咸关把钓纶。
汪山人沂者故伯玉司马宗人也年七十九矣而诗不衰貌又不衰其游又不衰将之赵魏间依穆考功而老焉乞余诗为赠得二绝句·其二
作者：王世贞
朝代：明

司马盟坛众所宗，为愁年少不相容。穆生学得王家酝，三尺糟丘拟葬侬。
汪山人过山园后见寄新诗有答且邀之
作者：王世贞
朝代：明

汪伦赠我歌，歌罢柰伦何。久客吴音惯，穷愁楚调多。雪花杯底玉，云叶镜中波。如此园林色，何妨唤棹过。
汪惟一前以五湖长印相授而衍一者字今夏再刻古铜章见贻喜而答赠
作者：王世贞
朝代：明

铜章仍再锡，知我莫如君。果署五湖长，应须十赉文。栖迟宽日月，汗漫足风云。尚有糟丘地，苴茅倘许分。
汪惟一得古印摩之易其文曰五湖长见赠
作者：王世贞
朝代：明

籀迹秦章手自摩，刻刓翻拟赠潜夫。毋论此掾同三语，且爱新衔长五湖。到处酒旗成卤簿，见来渔父是官徒。如闻尚有风波事，一榻禅房署苾刍。
汪比部迁庆阳守问之
作者：王世贞
朝代：明

吾爱汪夫子，虬髯凌紫烟。诗仍我辈读，官得众人怜。北地逢贤守，匈奴可近边。几时驱马发，雪里渡秦川。
汪禹乂弃家业诗携其集就质赋此为赠
作者：王世贞
朝代：明

无家何必问，诗卷但相随。尔爱千秋业，吾惭一字师。才高轻自恕，身老易成窥。勿作虞翻恼，名山尚可期。
汾阳王单骑见番图歌为郭都督作
作者：王世贞
朝代：明

中兴八叶唐成王，手挈太阿归权珰。是时吐蕃大披猖，河陇业已禠冠裳。回纥角之蕃益张，横毡浴铁霾大荒。其气似欲吞秦凉，令公七尺万众当。亲捧红日腾扶桑，九花神虬超欲骧。？翿贝带青丝缰，令公眼底无豺狼。免胄微见须髯苍，大酋咋指小酋僵。两都香火当复长，乞公片语还毡乡。举觞釂天天为黄，马毛猬缩喑不扬。万刃立捲三秋霜，先声一夜摧西羌。穹庐倒卓赞普亡，俘儿解辫血洗创。朔方以北仍称唐，归来钟鼓登明堂。二十四考黄金方，临淮愧死军容忙。田家老奴跽道傍，何来枢密开同光。后人往往誇身强，将军少年铁裲裆。连钱插羽梨花枪，用如电掣星流芒。巴蜑賨叟黄头郎，爱养死力同肝肠。一苇坐扫千馀皇，为侯此图侯莫忘。白茅虎竹出御床，还侯太尉邑汾阳。
汾阳王单骑见番图歌为郭都督作
作者：王世贞
朝代：明
体裁：古风

中兴八叶唐成王，手挈太阿归权珰。是时吐蕃大披猖，河陇业已禠冠裳。回纥角之蕃益张，横毡浴铁霾大荒。其气似欲吞秦凉，令公七尺万众当。亲捧红日腾扶桑，九花神虬超欲骧。�翿贝带青丝缰，令公眼底无豺狼。免胄微见须髯苍，大酋咋指小酋僵。两都香火当复长，乞公片语还毡乡。举觞釂天天为黄，马毛猬缩喑不扬。万刃立捲三秋霜，先声一夜摧西羌。穹庐倒卓赞普亡，俘儿解辫血洗创。朔方以北仍称唐，归来钟鼓登明堂。二十四考黄金方，临淮愧死军容忙。田家老奴跽道傍，何来枢密开同光。后人往往誇身强，将军少年铁裲裆。连钱插羽梨花枪，用如电掣星流芒。巴蜑賨叟黄头郎，爱养死力同肝肠。一苇坐扫千馀皇，为侯此图侯莫忘。白茅虎竹出御床，还侯太尉邑汾阳。
沈侍御汝材按秦至耀州而卒为四绝挽之
作者：王世贞
朝代：明

秦中秋尽法星残，祋祤城头黯淡看。从此柏台乌不住，白杨风色四时寒。抗手輶轩西入秦，蓝田玉折竟成尘。蛾眉班上应愁看，鸿雁行中少一人。游子魂无忆故乡，一身天地任茫茫。车前素旐悠扬去，犹带西台御史霜。莫怪休文减带围，由来仙骨不胜衣。孤山一片梅花月，可是能骑鹤背归。
沈侍御汝材按秦至耀州而卒为四绝挽之·其一
作者：王世贞
朝代：明

秦中秋尽法星残，祋祤城头黯淡看。从此柏台乌不住，白杨风色四时寒。
沈侍御汝材按秦至耀州而卒为四绝挽之其三
作者：王世贞
朝代：明
体裁：七言绝句

游子魂无忆故乡，一身天地任茫茫。车前素旐悠扬去，犹带西台御史霜。
沈侍御汝材按秦至耀州而卒为四绝挽之其二
作者：王世贞
朝代：明
体裁：七言绝句

抗手輶轩西入秦，蓝田玉折竟成尘。蛾眉班上应愁看，鸿雁行中少一人。
沈侍御汝材按秦至耀州而卒为四绝挽之其四
作者：王世贞
朝代：明
体裁：七言绝句

莫怪休文减带围，由来仙骨不胜衣。孤山一片梅花月，可是能骑鹤背归。
沈同守过我山园要常广文陆太学共集颇极登泛之乐沈以四咏见贻仅酬其二
作者：王世贞
朝代：明

海上三山未敢云，沧浪一曲若为分。座头白帢狂司马，船尾青毡醉广文。惊网巨鳞时自闪，坐林幽羽数相闻。莫疑桃李多生态，总为春风属使君。老夫仍葺浣花庄，判得山僧半日忙。太学诸生夸并舫，江州刺史喜留觞。藤萝挟瞑群峰壮，兰芷将风一水香。谁为高楼题八咏，只今犹是沈东阳。
沈同守过我山园要常广文陆太学共集颇极登泛之乐沈以四咏见贻仅酬其二·其一
作者：王世贞
朝代：明
体裁：七言律诗

海上三山未敢云，沧浪一曲若为分。座头白帢狂司马，船尾青毡醉广文。惊网巨鳞时自闪，坐林幽羽数相闻。莫疑桃李多生态，总为春风属使君。
沈同守过我山园要常广文陆太学共集颇极登泛之乐沈以四咏见贻仅酬其二·其二
作者：王世贞
朝代：明

老夫仍葺浣花庄，判得山僧半日忙。太学诸生夸并舫，江州刺史喜留觞。藤萝挟瞑群峰壮，兰芷将风一水香。谁为高楼题八咏，只今犹是沈东阳。
沈君五十时其子乡进士昌期与余善
作者：王世贞
朝代：明

沈君不作黄头郎，行年五十鬓未苍。有子器业如东阳，贤书姓名标大桁。归来拜进南山觞，守令羔雁罗中堂。里门大旗当风扬，摐金伐鼓奏丝簧。客称既醉主未央，但令玉液盈银缸，明年之乐不可方。
沈启南春山欲雨图歌
作者：王世贞
朝代：明

千山坐失千巃嵷，似是帝遣云君封。巫鬟不辨青婀■，华掌难扑金芙蓉。已应羲驭走骄日，或有雷门呼蛰龙。天阊元气漏不断，倏忽絪缊二仪满。远看陇树春欲无，近即庭花暝差缓。村村麦苗俱望幸，川川鱼子希休浣。欲雨不雨春山姿，欲吐未吐胸之奇。指端已觉气出没，眼底尚郁天淋漓。丹青洗尽太素显，彷佛乾坤垂辟时。谁为展助虚堂色，恍有蛟螭蟠四壁。摩挲纸素若未乾，矫首长空俄泼墨。野夫抱膝一沈吟，襄阳耕云云正深。亦知大旱为霖在，终是南山隐雾心。
沈启南画溪亭散木图入元人，题此不觉尘思洒然
作者：王世贞
朝代：明

古木蔽炎日，新蕉延远飔。大有会心处，悠然当告谁。
沈嘉则之楚不遂复有中原之游赋此壮之
作者：王世贞
朝代：明

春波忽捲楚江蓬，乍复骑驴问岱嵩。下里有谁堪和雪，中原何处不观风。奚囊二室花应满，齐铗三歌蒯转工。自昔壮游公辈事，华阳今帝有新宫。
沈嘉则作灶乃金陵赵子实法也子实索言又为口占一绝
作者：王世贞
朝代：明

一肩行灶付奚奴，欲采寒山处处苏。煮得凉州泉水熟，不将身到酒家胡。
沈嘉则陶一灶自随日用二斤炭可供数客至晚不竭系以诗名之曰作灶而要余嗣响
作者：王世贞
朝代：明

那因增灶恼行窝，杖底阳春信手过。燕客始知燃桂易，牛山宁假负薪多。非时解熟熊蹯火，不断能翻蟹眼波。为问群歌白石烂，干汤尔意竟如何。
沈太史请告归嘉禾走笔问之
作者：王世贞
朝代：明

战胜归来定不臞，可应腰带沈郎如。金陵水鉴抡才后，槜李湖舠起色余。闻说尚方多请剑，近来南史着何书。知公自有泠然驭，倘逐春风过草庐。
沈孺休乞送曹生诗得之即别索一绝句为赠
作者：王世贞
朝代：明

沈瘦能强它客肥，风流三绝见应稀。双珠博得酬知己，了却尘缘无是非。
沈孺休感曹生仲行高谊乞余诗以报得五言二章与之
作者：王世贞
朝代：明

曹丘宁任侠，其意乃怜才。得士风尘里，恍然云雾开。浮沉不改诺，缓急岂论财。所以千秋墓，犹传羊角哀。贫士易为德，穷途难报恩。将予片言赠，拟作千金论。逐客惊新诏，归人怯故园。唯应五噫客，偃蹇伯通门。
沈孺休感曹生仲行高谊乞余诗以报得五言二章与之·其一
作者：王世贞
朝代：明

曹丘宁任侠，其意乃怜才。得士风尘里，恍然云雾开。浮沉不改诺，缓急岂论财。所以千秋墓，犹传羊角哀。
沈孺休感曹生仲行高谊乞余诗以报得五言二章与之·其二
作者：王世贞
朝代：明

贫士易为德，穷途难报恩。将予片言赠，拟作千金论。逐客惊新诏，归人怯故园。唯应五噫客，偃蹇伯通门。
沈母挽章
作者：王世贞
朝代：明

范子成公父，宜家是伯鸾。闺中新凤诏，机畔旧熊丸。慈竹吴江冷，啼魂蜀道难。欲挥彤管述，心折泪仍残。
沈纯甫丈归自岭南屡迁九列濡迟未上移舟访余弇中有赠
作者：王世贞
朝代：明

入门左顾蔼生辉，宁似佺期岭外归。自有谏书明竹素，肯将诗句博牙绯。鳄因佛骨能前徙，鲈为乡心且暂肥。一月三迁恩不薄，可能犹恋薜萝衣。
沈翁归自给谏叠石为二山居之后卒而其子参议君颜其斋曰存石志不忘也王子为作歌
作者：王世贞
朝代：明

沈翁昔日补天炼五色，天漏纵横完不得。且从河汉觅支机，肯向陵阳泣含璧。一拳气夺二华青，双岭寒分洞庭碧。似压郁林太守归，况负奇章相公癖。翁今已矣石尚存，内史不忝翁家门。尊者衣冠拜称丈，馀者罗列皆儿孙。肃然乞我一诗去，欲披薜网穿云根。呜呼漱何必孙荆齿，冷何必夏统肠。渴何必王烈髓，饥何必鲍靓粮。若翁有官不终日，男子立骨须坚强，嵜嵚磊砢俱无妨。
沈铁山先生葬光福山挽歌一首
作者：王世贞
朝代：明

沈约千载人，风流一朝息。素旐发吴江，送舟倾原剧。邓尉聊卜邻，光福栖真宅。黄鸟声自悲，春原树为白。埋玉向土中，谁能不心恻。宁知龙变化，夷犹于八极。
沈银台大朴园
作者：王世贞
朝代：明

隐侯赋郊居，有圃非远而。春至百卉芬，珍木郁参差。畴为当心者，名朴了不奇。直上三百尺，旁樛千万枝。雨雪避弥漫，日月为蔽亏。上覆柴桑庐，下荫中散池。微风荡浮萍，莹作青琉璃。时时手一编，骄旸我何知。返照自西来，胡床与俱移。柽柳不盈把，樵采来相欺。豫章甫蔽牛，匠石已见窥。人命故匪长，巧者复凿之。请以庄生社，咏为大朴辞。
沙头大梅花下醉仍赋近体一章
作者：王世贞
朝代：明

二月已破梅始开，千枝万枝白毰毸。初疑雪压罗浮小，忽忆寒从陇首来。素腕不禁愁里笛，玉颜偏爱掌中杯。向来曾醉参横梦，惆怅谁当水部才。
沙头送曹甥比部之京作
作者：王世贞
朝代：明

之子初赴除，张筵广川涘。飘盖垂杨端，征驹草相媚。伊余芒屩者，径来一把袂。偶咏颜远篇，不挥殷生泪。归卧东海庐，苍然白云至。
沙河桥
作者：王世贞
朝代：明

何年鞭禹石，突兀亘沙洲。山接垂虹势，波穿偃月流。寝园高自见，车马迥生愁。不敢题红叶，知他达御沟。
河满子·春郊独行
作者：王世贞
朝代：明

卵色遥垂别浦，鱼鳞浅甃平沙。小拂东风无甚力，悠扬自在杨花。轻暖轻寒天气，半村半郭人家。碧贮莲花露酒，香分谷雨前茶。呼取自斟还自劝，乌纱任汝欹斜。返照一行归骑，隔林几点残鸦。
河间道中
作者：王世贞
朝代：明

历乱鸣鸡夜未阑，客程何处不加餐。担头书卷风时堕，马首桃花云并残。望国望乡春思杂，中寒中暑客衣难。河间正是班班地，衰鬓朱帘懒向看。
治河傅中丞何侍御呼饮行台赋谢
作者：王世贞
朝代：明

急管深杯缓客愁，严霜不傍月华流。中丞屋上乌能好，御史车前骢欲留。今去咏何真作柱，古来称傅仗为舟。清朝功业堪俱就，转饷从输第一筹。
泉亭春夜汎舟
作者：王世贞
朝代：明

离宫叠岛象瀛洲，飞盖仍追邺下游。树里晴云迷画舫，城边春月吐朱楼。鲸鬐渐隐千年石，龙首新疏九折流。莫怪仲宣先辟席，诸君赋岂减应刘。
泊东洞庭舍舟行山间作
作者：王世贞
朝代：明

孤舟厌水宿，步屧不知疲。山静泉声远，天空夕照迟。松门入窈窕，石壁露参差。欲语会心处，悠然支策时。
泊安庆江口即事
作者：王世贞
朝代：明

扁舟孤泊下江干，父老能言保障难。楼观日将金紫锡，江山天辟画图看。风庐似倒降王旆，烟雀犹喧誓将坛。莫倚台城龙虎气，几愁无地可迎銮。
泊樊口
作者：王世贞
朝代：明

千条弱缕拂轻罗，尽日无风少见波。不到武昌应不恨，一尊樊口听渔歌。
泊金陵
作者：王世贞
朝代：明

不登凤凰台，为怯李家句。听说长干儿，朋尊向台去。
泊高邮怀子相
作者：王世贞
朝代：明

广陵东去是邗沟，斜日蒹葭黯未收。采就椒浆无处滴，不须闻笛也堪愁。
法上人还石湖
作者：王世贞
朝代：明

一钵本无住，孤云时自依。苍然石湖色，似爱远公归。忍草吐新带，香莲辞故衣。唯应乞食后，秋雨对柴扉。
法曲献仙音·题双湖卷赠周君寿
作者：王世贞
朝代：明

剩水分江，柳堤梅垞，属玉联拳鸣唤。浸玉濆珠，钓童浣女，芙蕖并头凌乱。看皓月金波散。俱涵一轮满。水晶馆。问东君、酒卮无恙，长日里、兰舫绣帆相绾。掩映翠琉璃，似佳人、一对纤眼。碧漱红酣，瀼东西、止隔花岸。待年年岁岁，倒着接䍦还健。
法空上人虎丘翻经
作者：王世贞
朝代：明

大有摩尼在，将从智者探。天花凡几点，贝叶到何函。千日悬龙藏，孤灯隐佛龛。欲知翻后境，晓色空寒潭。
泛广心池穿散花峡之东泠桥
作者：王世贞
朝代：明

残潦足沧浪，沆漭亦蹄涔。况此鱼鸟地，俯仰见宏深。刺榜故有余，扬帆稍不任。曲几列殽觞，岚翠时见侵。宛转娱晖渡，彷徨嘉树林。飞瀑当面来，势若泻千寻。回潨敛东峡，高岸吐阴森。轻飙散红萼，沾者酒自斟。虽复拘方士，那能不披襟。
泰和萧京兆感异梦得地构楼甫成而拜敕命之锡俾余以诗纪之
作者：王世贞
朝代：明

梁德一何长，照灼光来裔。八叶秉台衡，余休犹未替。侯其名家子，通显身自致。杰构入幽梦，奇征协雄思。武姥当倚栏，淇塘曲环砌。云霞郁缭绕，竹柏献葱翠。燕贺客席初，凤衔王纶至。臣冈百稽首，奉之踰六瑞。山君日来朝，斗使夕相媚。非由地灵藉，讵表天文丽。赫赫萧京兆，食息衔恩赐。
泰安即事呈同事诸君
作者：王世贞
朝代：明

忽闻谒台去，颠倒揽裳衣。不知褦襶子，规腰何所师。含吐将及唇，瑟缩未成辞。流汗纷如浆，袖手不顾挥。委蛇将出门，归我旧须眉。轻风发微凉，白日已崦嵫。张宴陈钟鼓，为乐不逮时。北山有岱宗，南山有徂徕。溟海中相隔，步武竟焉之。琼台双文篚，上有五色芝。纤月承卿云，炜煜霞文披。藉以流黄绮，贡之白玉墀。违性虚见珍，虽贵非所希。不如南山柏，千载长如斯。
泰安即事呈同事诸君·其一
作者：王世贞
朝代：明

忽闻谒台去，颠倒揽裳衣。不知褦襶子，规腰何所师。含吐将及唇，瑟缩未成辞。流汗纷如浆，袖手不顾挥。委蛇将出门，归我旧须眉。轻风发微凉，白日已崦嵫。张宴陈钟鼓，为乐不逮时。北山有岱宗，南山有徂徕。溟海中相隔，步武竟焉之。
泰安即事呈同事诸君·其二
作者：王世贞
朝代：明

琼台双文篚，上有五色芝。纤月承卿云，炜煜霞文披。藉以流黄绮，贡之白玉墀。违性虚见珍，虽贵非所希。不如南山柏，千载长如斯。
泰安戏呈徐张二使君索会
作者：王世贞
朝代：明

不有清尊在，何当慰折腰。倦来时自哂，狂至欲谁骄。岱色家家饱，岚云日日饶。岂无逃暑会，乘兴未须招。高卧成吾懒，閒居任物情。开门稀候吏，隐几至啼莺。仗酒为公事，裁诗问友生。城南富修竹，何处可题名。
泰安戏呈徐张二使君索会·其一
作者：王世贞
朝代：明

不有清尊在，何当慰折腰。倦来时自哂，狂至欲谁骄。岱色家家饱，岚云日日饶。岂无逃暑会，乘兴未须招。
泰安戏呈徐张二使君索会·其二
作者：王世贞
朝代：明

高卧成吾懒，閒居任物情。开门稀候吏，隐几至啼莺。仗酒为公事，裁诗问友生。城南富修竹，何处可题名。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞
作者：王世贞
朝代：明

才闻吴曲奏云和，忽倚征帆唱楚歌。两地春风试商略，吴江争似楚江多。仙籍虽通未便收，苏家旧例是黄州。金莲一夜春风引，还向钧天梦里游。百遍行杯到手空，酒阑风雅自争雄。前身敢道王摩诘，天下文章小许公。欲将何物赠神君，缥渺峰头一片云。行过齐安倘为雨，却来秋雁好相闻。萧郎到处共仙班，娄水风烟一楫间。最是方城分掌握，行春同上凤皇山。与君相见即相怜，曾傍扬雄守太玄。千叠白云千丈雪，不知何处是西川。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞·其一
作者：王世贞
朝代：明

才闻吴曲奏云和，忽倚征帆唱楚歌。两地春风试商略，吴江争似楚江多。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞其三
作者：王世贞
朝代：明
体裁：七言绝句

百遍行杯到手空，酒阑风雅自争雄。前身敢道王摩诘，天下文章小许公。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞其二
作者：王世贞
朝代：明
体裁：七言绝句

仙籍虽通未便收，苏家旧例是黄州。金莲一夜春风引，还向钧天梦里游。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞其五
作者：王世贞
朝代：明
体裁：七言绝句

萧郎到处共仙班，娄水风烟一楫间。最是方城分掌握，行春同上凤皇山。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞其六
作者：王世贞
朝代：明
体裁：七言绝句

与君相见即相怜，曾傍扬雄守太玄。千叠白云千丈雪，不知何处是西川。
泸州苏丈由夕拜谪丞吴江来署昆篆方著政声与余一见杯酒平生即席有黄陂新命因成六绝句奉壮行色情见乎辞其四
作者：王世贞
朝代：明
体裁：七言绝句

欲将何物赠神君，缥渺峰头一片云。行过齐安倘为雨，却来秋雁好相闻。
泽兰之什六章
作者：王世贞
朝代：明
体裁：四言诗

泽兰之皓兮，卒以黝兮。惟子之敖兮，使我不终好兮。（一章）泽兰之芬兮，卒以荤兮。惟子之惛兮，使我愧弟昆兮。（二章）子在�兮，痗若积兮，饘予之食兮。（三章）予颠踬兮，子泄泄兮，代越视兮。（四章）予之友也，予之谬也。人之多言，不足道也。（五章）子之友也，予之疚也。人之多言，亦可丑也。（六章）
洞仙歌·伤乱
作者：王世贞
朝代：明
体裁：词

金钱磨破，难迓江南信。巴得书来更添闷。道姑苏台畔、留却几丛，麋鹿草，约略秋风又尽。向时佳丽地，结绮临春，酝酿韶华付寒烬。便长洲陌上、有日言归，家已破，废井荒烟无准。剩几个遗民、怕都来，不是旧时人、向谁寻问。
洞庭陆生医而能诗以三律见投聊成二绝答之
作者：王世贞
朝代：明

角头深处不知年，忽破霜风入郡廛。买药收书知已了，祗应还趁太湖船。坏色方袍垫角巾，老夫身是佛家身。劳君苦赠千秋句，那有虚名可借人。
洞庭陆生医而能诗以三律见投聊成二绝答之·其一
作者：王世贞
朝代：明

角头深处不知年，忽破霜风入郡廛。买药收书知已了，祗应还趁太湖船。
洞庭陆生医而能诗以三律见投聊成二绝答之·其二
作者：王世贞
朝代：明

坏色方袍垫角巾，老夫身是佛家身。劳君苦赠千秋句，那有虚名可借人。
洪山人自永嘉偕肖甫司马过吴门轻舟入访云将入燕赴平津之约余时病起为蔬食以供从容久之因成一章为别
作者：王世贞
朝代：明

白日丽中天，群星环北极。麟凤既郊游，猿鹤不遑息。策杖辞永嘉，呼舠凌震泽。欣陪元礼济，将首赣君席。余时病初起，苍苔绣行迹。一刺破衡门，胡床下东壁。暂割周颙嗜，聊充井丹食。宿酝挏乳浓，新炊菰米黑。饭罢何所为，嗒然竟日夕。空名无可借，实际嗟何得。试看眉宇间，宁无首阳色。
洪武中发三千僧戍边尹山隆法师请焚身以宽其罪仍留瓣香施法雨济旱人主嘉之为诗以纪其事且悉赐三千僧牒后百八十年初地婆罗门王世贞得其遗像塔铭读之敬题于后
作者：王世贞
朝代：明

药王深愿且行因，救得三千果位人。精进肯图超大劫，慈悲还拟化波旬。烟霄不染清凉界，火宅长抛梦幻身。欲识妙圆何处所，中天万古现金轮。
洪生自楚来见贻五言聊此奉答
作者：王世贞
朝代：明

暂爱精兰寂，高舂梦未回。忽惊白雪倡，知自郢中来。秦马宁双角，江鲈正四腮。一归天地大，从我亦悠哉。
流杯石
作者：王世贞
朝代：明

云根障底暗泉流，莲花瓣中莲叶舟。直疑分出君山酒，夺得头杯不肯休。
济川篇为太医邢先生题
作者：王世贞
朝代：明

在佛说法时，药王为导师。太乙操莲叶，下救人阽危。儒用久寂寞，其功或明医。邢子利涉才，托迹在黄岐。朝饮苏橘井，夕饮长桑池。江阴十万家，家家春风吹。馀波来惠吴，起我北堂慈。傅楫吾所难，清泌可乐饥。彼哉问津人，愧汝济川辞。
济川舟楫图歌赠陈侍御
作者：王世贞
朝代：明

万历天子坐明堂，列公百辟何皇皇。潞河伐鼓云千樯，三吴粳稻色夺霜。六师饱食欢未央，距跃曲踊唱拍张。天子不复虞太仓，前何后晏声相望。谁者衣绣衡漕纲，内台所选陈侯良。侯材卓荦不可量，一苇可以凌扶桑。七藩之长来效长，舟师十万无跳踉。如林畚锸纷河防，词组挟纩回寒芒。陈侯三载不过乡，冯夷受职岁献祥。无烦塞决歌宣房，潘公得侯意殊强。谓侯作舟行相商，爰图惟肖志不忘。而我短歌重慨慷，侯其旦夕登庙廊。莫疑欲渡河无梁，野塘尽日横孤航。
浣溪沙·春闷
作者：王世贞
朝代：明

窗外閒丝自在游。隔山花鸟弄？辀。一庭芳草怨清幽。权把束书钩午梦，起沽村酒泼春愁。放教残日过墙头。
浣溪沙·春闷
作者：王世贞
朝代：明
体裁：词

窗外閒丝自在游。隔山花鸟弄�辀。一庭芳草怨清幽。权把束书钩午梦，起沽村酒泼春愁。放教残日过墙头。
浣溪沙·春闷
作者：王世贞
朝代：明

窗外閒丝自在游。隔山花鸟弄𨊵辀。一庭芳草怨清幽。权把束书钩午梦，起沽村酒泼春愁。放教残日过墙头。
浣溪沙·江南词
作者：王世贞
朝代：明

一夜春波酿作蓝。晓桑柔叶绿鬖鬖。鸦鬟十五太骄憨。织就双鱼成比目，偷将百草斗宜男。更无心绪喂春蚕。
浣溪沙·立春日病中作今岁逢闰首尾两春
作者：王世贞
朝代：明

柏叶金花自趁人。青丝白玉未沾唇。半床衾冷半残身。几度黄杨犹厄闰，一年衰草再逢春。东风为我太慇勤。
浣溪沙·闺思
作者：王世贞
朝代：明

金博山头半吐烟。玉凌波底未舒莲。韶光悄悄恨绵绵。柔似女蚕春再浴，困如人柳日三眠。细笺心语衬胸前。
浪淘沙
作者：王世贞
朝代：明

晴沙万叠倚江开，不断银山滚滚来。片晌只疑随浪去，千秋长自锦成堆。潮来银海欲连天，潮落平沙故宛然。得似古查能贯月，一年一度女牛边。
浪淘沙·其一
作者：王世贞
朝代：明

晴沙万叠倚江开，不断银山滚滚来。片晌只疑随浪去，千秋长自锦成堆。
浪淘沙·其二
作者：王世贞
朝代：明

潮来银海欲连天，潮落平沙故宛然。得似古查能贯月，一年一度女牛边。
浮游花
作者：王世贞
朝代：明

侬作树头花，日日波上红。欢作波上花，浮游无定踪。
海上行
作者：王世贞
朝代：明

南风海立吹鲸涎，铎槊注日日吐烟。鋈金组练千楼船，愕咍嚄唶谁敢前。御史六傅如从天，片檄万刃俄争先，夷帆草偃无衡坚。将军献俘血洗铤，鸣机归杼耒就田。父老犹忆当年功，横磨十万皆军锋。谁其察者称司空，三载坐酿吴天红。此曹枉杀通侯封，御史御史真若翁。曷不早报明光宫，黄金汝鱼五汝骢。
海上访王子不值追会嘉禾道中斐然投作聊此志酬
作者：王世贞
朝代：明

芳波初成绿，柔杨亦已荑。乘此嘉淑候，慨然效安期。川涂虽绵邈，未获展光仪。前维悄然发，后舸日夜追。朗曜隔浮阴，景风为我披。携手登巍堞，赠我以新诗。彪毫等霞绚，溢齿若川驰。辨胜晷欲流，神王鬒不移。斐然见狂简，余归将庶几。
海岳壮游歌赠周子
作者：王世贞
朝代：明

周郎一笠轻九州，拂衣自称海岳游。安期拍手子晋笑，洞府岂必非君流。青精暂裹天上饭，黄金或散中原愁。总道乾坤少亲故，揖余欲得烟霞句。西出应题菡萏峰，东归好挂珊瑚树。君知梅尉有仙骨，当时只傍吴门住。
海浮子自滇归迂驾过访值余他出怅然因赋此寄怀
作者：王世贞
朝代：明

十载诗相忆，乾坤鬓共苍。岂期中散驾，来自宠王乡。凤不题蓬荜，星虚聚草堂。何时蒜山翠，花雨对传觞。
海盐石堤与周生辈观日出作
作者：王世贞
朝代：明

日者万物母，海为百谷王。两雄未荡摩，众有皆摧藏。天鸡警宵发，波臣导余望。穷纮露黝紫，极际见青苍。回首顾中原，破睫犹茫茫。倏忽金轮升，流光浴扶桑。一发界灙漭，万鬣竞纵横。湛湛天酒晞，煜煜云旗张。波将骇骏上，猋与蹻龙翔。无复虞濛泛，阳德炽方昌。
海盐郑大司寇
作者：王世贞
朝代：明

十年封事爽鸠多，总为忧时鬓早皤。天地祇看容一柱，风霜不遣梦三禾。悬车坐领青山色，扣角閒为白石歌。共道履声明主识，玺书何日下烟萝。
淩虚岩
作者：王世贞
朝代：明

诵经淩虚台，留骨希夷峡。何似学刘伶，未死先荷锸。
淮北吟
作者：王世贞
朝代：明

二月忽破三月来，淮南尚可淮北去。欲借春光寄胆瓶，着花不见沙边树。酒杯即防儿辈狎，物色难遣吾诗遇。似应官职解相趁，其柰年光留不住。婆娑老态时一生，蓄育閒愁日千绪。江左莺花了何限，大抵英雄回首处。
淮南王
作者：王世贞
朝代：明

淮南王，习长生，金匕玉鼎琉璃瓶。珊瑚抄药飞雪轻，役属草木尽成兵。前殿赤节，后园辎軿。八公先导之，锵球瑟琴相谐鸣。青鸾白鹿，杂沓迎生。汉藩不为臣，见上帝，称寡人。守厕三载多苦辛，曷不忠孝位天真。
淮阳公署遣怀二首
作者：王世贞
朝代：明

空馆云常合，荒阶叶易平。风霜私俗吏，天地狭狂生。啸引双长铗，愁依一短檠。惜眠晨鼓罢，散食午禽鸣。刀笔难违世，文章肯近名。翛然竟何语，奇思独能惊。向惜湘累有，行求越石非。官宁为吾设，事颇与心违。随遇浮沈足，相知积渐稀。庭阴候吏散，树色晚鸦归。白发过搔首，青云阻拂衣。淮南小山桂，乡思欲翻飞。
淮阳公署遣怀二首·其一
作者：王世贞
朝代：明

空馆云常合，荒阶叶易平。风霜私俗吏，天地狭狂生。啸引双长铗，愁依一短檠。惜眠晨鼓罢，散食午禽鸣。刀笔难违世，文章肯近名。翛然竟何语，奇思独能惊。
淮阳公署遣怀二首其二
作者：王世贞
朝代：明
体裁：五言排律

向惜湘累有，行求越石非。官宁为吾设，事颇与心违。随遇浮沈足，相知积渐稀。庭阴候吏散，树色晚鸦归。白发过搔首，青云阻拂衣。淮南小山桂，乡思欲翻飞。
淮阳署中早起作
作者：王世贞
朝代：明

九衢晨钟竞，千门秋色扃。隐隐赴人语，稍稍迫稀星。虚户渐舒白，条松尚蒙青。光华迥一照，暝晦失千灵。感彼狴中士，凛慄向严刑。伊予奉明役，薄劣敢遑宁。
淮阴侯庙歌
作者：王世贞
朝代：明

咸阳倾城葬祖龙，嫔嫱掩泣千花红。十二金人销不尽，揭竿斩木飘于风。是时韩生业钓者，其志固已无山东。辕门执戟重瞳子，巴蜀为坛隆准公。白帝雄图久成灭，乌江独马非为功。归来故乡高筑宫，黄金如山一日空。齐赵诸侯在指掌，俛仰宇内无英雄。三夺军权再被缚，束手不待如发蒙。乃知天授岂人力，代相之约何匆匆，当时幸不烹蒯通。呜呼馀子焉足数，往往铁劵埋膏斧。骊山刑客布乎王，长安彻侯哙等伍。微时犹营万家墓，贵日翻悭一抔土。尚令黄河羞汉带，日夜崩涛夺钲鼓。乍可吾徒设瓣香，莫令儿辈陈牲酤。荒阶突兀见老桧，乾坤荧荧日渐吐。五陵王气横亘天，亦复寂寞成今古。
清明
作者：王世贞
朝代：明

此日长安陌，光辉自玉珂。禁烟寒旧少，愁鬼岁新多。满地谋生拙，殊方逼逝过。未须推物理，天地竟如何。
清明日偶尔有感
作者：王世贞
朝代：明

宛宛东风扬酒旗，轻寒轻暖禁烟时。千条杨柳长垂地，不晓人间有别离。典衣沽酒莫辞贫，野鸟山花无限情。三尺一堆犹自湿，去年人是上坟人。
清明日偶尔有感·其一
作者：王世贞
朝代：明

宛宛东风扬酒旗，轻寒轻暖禁烟时。千条杨柳长垂地，不晓人间有别离。
清明日偶尔有感·其二
作者：王世贞
朝代：明

典衣沽酒莫辞贫，野鸟山花无限情。三尺一堆犹自湿，去年人是上坟人。
清明日偶成
作者：王世贞
朝代：明

小冢轻风舞纸钱，斜阳漠漠草芊芊。非关榆柳无新火，总为人家不禁烟。岁岁年年世事非，朝朝暮暮故人稀。唯因白骨无穷尽，新鬼犹堪旧鬼饥。杨柳梢头扬酒旗，软舆凭着暖风吹。未论天地藏身处，不起儿孙异日悲。叶县天贻白玉棺，滕公石椁在长安。争如谌母祠前树，不受人间泪眼弹。
清明日偶成·其一
作者：王世贞
朝代：明

小冢轻风舞纸钱，斜阳漠漠草芊芊。非关榆柳无新火，总为人家不禁烟。
清明日偶成·其三
作者：王世贞
朝代：明

杨柳梢头扬酒旗，软舆凭着暖风吹。未论天地藏身处，不起儿孙异日悲。
清明日偶成·其二
作者：王世贞
朝代：明

岁岁年年世事非，朝朝暮暮故人稀。唯因白骨无穷尽，新鬼犹堪旧鬼饥。
清明日偶成·其四
作者：王世贞
朝代：明

叶县天贻白玉棺，滕公石椁在长安。争如谌母祠前树，不受人间泪眼弹。
清明日偶题
作者：王世贞
朝代：明

秾李夭桃各斗新，伤心眼底上坟人。生憎介子成寒食，破损风光一日春。典却寒襦挂纸钱，又闻呼役向杨川。三家两舍无薪米，错认江南也禁烟。
清明日偶题·其一
作者：王世贞
朝代：明

秾李夭桃各斗新，伤心眼底上坟人。生憎介子成寒食，破损风光一日春。
清明日偶题·其二
作者：王世贞
朝代：明

典却寒襦挂纸钱，又闻呼役向杨川。三家两舍无薪米，错认江南也禁烟。
清明日谒孝陵步屧而下稍就肩舆抵观音门即事作
作者：王世贞
朝代：明

不尽钟山紫，能令步屧便。涛声柏树杪，晓色桃花前。娇女怯上冢，贫家轻禁烟。后湖如练白，第少橛头船。
清明遇雨
作者：王世贞
朝代：明

昨岁清明指冀方，今朝寒食滞郧阳。儿曹上冢亦随俗，客子思亲偏断肠。四十九年年已去，一百五日日初长。毋论积雨断新火，纵得馀光非故乡。
清明雨中过穆陵关
作者：王世贞
朝代：明

穆陵关头峰削悬，哀飔㶁㶁吹奔泉。谁令冰雪暂成雨，岂为清明方禁烟。桃花欲红不肯应，柳条即青犹未眠。南人过此泪双落，耐可吴江十月天。
清晖轩
作者：王世贞
朝代：明

微风卷帷起，面面延清晖。无生一话后，日晏不成归。
清源杂咏
作者：王世贞
朝代：明

绣衣柱史何昂藏，自免不复称为郎。尊前凤舞花难夜，门外乌啼月是霜。郑老揖余过郑园，卖文钱尽强开樽。那知昔日曾游赵，双璧由来祇片言。清源十日东风颠，陈家从事绝可怜。不须伏尔誇投辖，我自能停步口船。客肠郁郁谁为开，任侠何如汪秀才。仲冬霜冽不解冷，有时自挟春风来。
清源杂咏·其一
作者：王世贞
朝代：明

绣衣柱史何昂藏，自免不复称为郎。尊前凤舞花难夜，门外乌啼月是霜。
清源杂咏·其四
作者：王世贞
朝代：明

客肠郁郁谁为开，任侠何如汪秀才。仲冬霜冽不解冷，有时自挟春风来。
清源杂咏其三
作者：王世贞
朝代：明
体裁：七言绝句

清源十日东风颠，陈家从事绝可怜。不须伏尔誇投辖，我自能停步口船。
清源杂咏其二
作者：王世贞
朝代：明
体裁：七言绝句

郑老揖余过郑园，卖文钱尽强开樽。那知昔日曾游赵，双璧由来祇片言。
渊默亭
作者：王世贞
朝代：明

兹亭字渊默，我憩亦何言。忽有天门辟，森然帝座尊。
渔家傲
作者：王世贞
朝代：明

细雨轻烟装小暝。重衾不耐春寒横。袅尽博山孤篆影。閒自省。天涯有个人同病。十二巫峰围昼永。黄莺可唤梨花醒。两点芳波揩不定。临晚镜。真珠簌簌胭脂冷。
渔山别业
作者：王世贞
朝代：明

此山非渔薮，此渔偏在山。羊裘那肯着，虾菜或时悭。不得亦不卖，长饥故长闲。谁逢海樵子，高论白云间。
渔阳有怀于鳞却寄
作者：王世贞
朝代：明

春郊望不尽，飞动意难禁。地转漳流阔，山连蓟日深。安危吾长物，贫贱尔初心。薄俗宁无畏，高斋且细吟。莫问除书意，风尘彼一时。折腰君自若，鞅掌我何辞。客计深怜晚，诗名未易卑。吴门耦耕地，烽火受人疑。
渔阳有怀于鳞却寄·其一
作者：王世贞
朝代：明

春郊望不尽，飞动意难禁。地转漳流阔，山连蓟日深。安危吾长物，贫贱尔初心。薄俗宁无畏，高斋且细吟。
渔阳有怀于鳞却寄·其二
作者：王世贞
朝代：明

莫问除书意，风尘彼一时。折腰君自若，鞅掌我何辞。客计深怜晚，诗名未易卑。吴门耦耕地，烽火受人疑。
渔阳蹇中丞走使惠饷谢之
作者：王世贞
朝代：明

春深一叟倦婆娑，忽有材官鼓箧过。始信郑公移镇后，依然陶令酒钱多。人从北斗占干莫，天与南薰施薜萝。贫病愧无琼玖报，自呼如意按燕歌。
渔阳道中有怀子相考功却寄
作者：王世贞
朝代：明

回首招提拥传初，北风吹尽故人裾。燕京裘马安危外，蓟苑关河战伐馀。闻道酒狂缘病减，也应诗态畏名除。抽簪渐入山公计，中散翻惭有绝书。
渡小淮口大风和子与
作者：王世贞
朝代：明

千里清淮匹练同，飞沙忽掩夕阳红。云君鼓吹冥濛外，河伯旌旗杳霭中。扶病自惊枚叔壮，放歌谁夺楚王雄。维梢坐对宜城酒，回首人间万虑空。
渡江即事有感
作者：王世贞
朝代：明

吴楚一江合，风烟万里开。秋天鹦鹉笔，日莫凤凰台。流落犹惊世，英雄始忌才。如何对玉轸，弦绝重徘徊。
渡江天界寺会舍弟作
作者：王世贞
朝代：明

北风归骑卷黄埃，柳色江春一棹开。厌俗聊依天界住，参方端为世亲来。昙花暖借荆花发，雁塔高鶱雁序回。任使远公饶酒戒，可能相见废衔杯。
渡江承吴中丞惟修出访有赠
作者：王世贞
朝代：明

二月江春霜色寒，俄闻骢马出台端。借来汉剑环同赐，哭罢秦庭璧遂完。一代风棱南史笔，两朝天意惠文冠。孝陵只在钟山里，紫气千秋仗尔看。
渡知津桥眺小罨画溪尽处入弇山堂之左门
作者：王世贞
朝代：明

问津只问弇山路，桥上双弇忽争露。桃花欲尽不尽源，烟雨如迷未迷渡。维梢小艇亦可怜，一棹便抵中峰前。若教饱吃含桃去，蜡屐登山也自便。
渡黄河偶成
作者：王世贞
朝代：明

银作天河玉作堤，河流倒挂与天齐。可怜抛向昆崙顶，一到人间浊似泥。
游侠篇
作者：王世贞
朝代：明

侧坐犁眉騧，双牵短尾刁。豪鹰逐呼来，万里天风骄。平芜如裀杨柳绿，新丰酒美兔肩熟。白日衔山不肯归，醉拥胡姬野中宿。归来唾谓文成侯，汝曹爨下不自羞。斗大黄金何足问，独身西断郅支头。碧眼昆崙奴，腰间双明月。杯酒然诺间，寸心纵横发。三尺吴钩七尺身，为君一掷同秋尘。白虹射日日无色，咸阳道血波溅人。君不见平津邸车门，戟士夜如蚁，乾坤不平从此始。曷不一洗报天子，轵深里人安足拟。
游侠篇·其一
作者：王世贞
朝代：明

侧坐犁眉騧，双牵短尾刁。豪鹰逐呼来，万里天风骄。平芜如裀杨柳绿，新丰酒美兔肩熟。白日衔山不肯归，醉拥胡姬野中宿。归来唾谓文成侯，汝曹爨下不自羞。斗大黄金何足问，独身西断郅支头。
游侠篇·其二
作者：王世贞
朝代：明

碧眼昆崙奴，腰间双明月。杯酒然诺间，寸心纵横发。三尺吴钩七尺身，为君一掷同秋尘。白虹射日日无色，咸阳道血波溅人。君不见平津邸车门，戟士夜如蚁，乾坤不平从此始。曷不一洗报天子，轵深里人安足拟。
游净慈寺
作者：王世贞
朝代：明

拥刹芙蓉翠欲翔，拂云双练吐寒香。十千乾闼婆天乐，五百阿罗汉道场。未必应真超劫火，还因胜地属空王。南园实傍珍珠墅，指点烟踪并渺茫。
游凤皇台委垒不称不复和昔韵而戏作此歌
作者：王世贞
朝代：明

太白绝代才，曾歌凤皇台。凤皇虽逝台不改，太白千秋句犹在。高皇定鼎万㝢同，此台附之益豪雄，凌云铜雀皆下风。及我游斯，培塿土堆。如一蚵蚾，偃卧苍苔。三山二水不到眼，深谷高陵或有之。我笑凤台非昔时，台亦笑余凤德衰。尔毁不可复，余衰犹可追。明年便逐孟亏去，笼畜此鸟如家雌。
游凤皇台委垒不称不复和昔韵而戏作此歌
作者：王世贞
朝代：明
体裁：古风

太白绝代才，曾歌凤皇台。凤皇虽逝台不改，太白千秋句犹在。高皇定鼎万宇同，此台附之益豪雄，凌云铜雀皆下风。及我游斯，培塿土堆。如一蚵蚾，偃卧苍苔。三山二水不到眼，深谷高陵或有之。我笑凤台非昔时，台亦笑余凤德衰。尔毁不可复，余衰犹可追。明年便逐孟亏去，笼畜此鸟如家雌。
游匡庐不能从南康道入取瀑布石梁之胜志叹
作者：王世贞
朝代：明

我蹑匡君背，未叩庐山阳。峰外漏银汉，云端封石梁。阿兰地寂寂，篮笋天茫茫。安得骑白鹿，携家住柴桑。
游南高峰
作者：王世贞
朝代：明

从游指点南高胜，蹑屩攀萝兴不赊。画里馀杭人卖酒，镜中湖曲棹穿花。千岩半出分秋雨，一径微明逗晚霞。最是夜归幽绝处，疏林灯火傍渔家。
游南高峰
作者：王世贞
朝代：明

从游指点南高胜，蹑郤攀萝兴不赊。画里余杭人卖酒，镜中湖曲棹穿花。千岩半出分秋雨，一径微明逗晚霞。最是夜归幽绝处，疏林灯火傍渔家。
游吴江桥
作者：王世贞
朝代：明

吴江长桥天下稀，七十二星烟霏霏。桥上酒胡青帘肆，桥边浣女白苧衣。桃花水涨月初偃，莲叶雨晴虹欲飞。北客风尘初极目，倚阑秋色澹忘归。
游善权寺僧云距长兴可两舍因怀徐子与
作者：王世贞
朝代：明

共识菰城指掌间，踟蹰尊酒未堪攀。弦中孤鹤泠然去，镜里浮云杳自閒。罨画溪分一湖水，卖茶人共两兴山。相知莫笑王猷懒，安道于今善闭关。
游善权洞作
作者：王世贞
朝代：明

巨灵两蹠拓，混沌七日开。阴崖忽中敞，万巧纷然来。廓如白玉堂，瑰柱芙蓉楣。天酒滴历垂，石燕纵横飞。泫泫含雾华，烁烁衔沙玑。靓深时中赏，旷朗使众怡。仙掌瞬若招，便嬽胜柔荑。谓我为王烈，授我赤石脂。灵境难久即，怊怅以徘徊。
游天宁寺
作者：王世贞
朝代：明

褰裳春出郭，扶病强招寻。自是尘中侣，同皈静者心。城阴催落日，野色断高岑。何事诸天界，能令离思深。
游天宁寺莫膳部偶过有作
作者：王世贞
朝代：明

驻马扶游兴，招提背郭开。祇堪吾暂憩，不谓尔能来。香饭青蔯供，轻衫白氎裁。宿鸦千佛子，就掌莫惊猜。
游天池山得遥字
作者：王世贞
朝代：明

萧瑟泓渟胜转饶，华池一镜隐岧峣。青莲色借青天近，玉乳寒分玉洞遥。树底流云停客榼，竹间凉思满僧寮。但容陶令无妨酒，入社篮舆可待招。
游张公善权二洞歌寄孔嘉仲蔚淳父伯起幼于兄弟
作者：王世贞
朝代：明

我昔攀天门，下视九土青。偶然咳唾忤风伯，吹落江湖成客星。男儿生不能学向子平，弃家游五岳。又不能学袁夏甫，坐卧土室中步武，名山惜双脚。以兹欲作二洞游，跌宕不辞真宰愁。培塿张公，颓然土丘。一线乍启，万奇中抽。阴风冥森下无际，时见磔鹘仍惊虬。嵯峨中堂耸玉柱，的皪两序悬鸣球。白云一归不得出，石床眠云古时湿。太始以来无日月，烛龙衔珠曜璇阙。野夫出兹山，两足已如膑。犹能贾馀勇，对客却篮笋。玉潭濯皎洁，琼树揽轮囷。秋风兴来骨欲颠，挂帆飞榜凌苍烟。荒鸡一鸣至善权，善权浮屠高插天。高插天国山，山青不能锁。吴时碑，隋时殿，唐时松柏夹道左。阴巘盘拿白龙迹，朱梁擘画雷神火。坤轴兮自摇，乾门兮陡开。上有谽谺蚴蟉之岩崖兮，搆飞空之楼阁，下有滭浡訇磕之流湍兮，殷坼地之风雷。接睫燕蝠，钩衣莓苔。空青乍明水碧闇，赤瑕驳荦黄金摧。泠然仙乐奏其底，令我欲出仍徘徊。挥手谢山灵，裁书报彭俞。及示黄张二三子，搜奇擅秘须吾徒。自古名山在天地，珍重能容异人至。宛委云藏轩帝书，祝融雨洗司空字。张公之名经颇传，善权泯泯殊堪怜。我歌二洞汝当和，烟霞吐色三千年。
游徐五公子金盘李故园
作者：王世贞
朝代：明

戟门垂塌径微荒，犹诧中山异姓王。地远禽鱼偏得性，年深桧栝不成行。沉沉隔坞藏朱舫，宛宛流杯出粉墙。醉捻霜髭还自笑，可堪阑入少年场。
游徐四公子宅东园山池
作者：王世贞
朝代：明

侯家楼馆胜神仙，况尔烟峦四接连。平临绝壑疑无地，忽蹑危梯别有天。虬洞转深能暝昼，鱼波竞皱欲赪渊。支颐政尔耽幽赏，无柰笙歌引画筵。
游徐氏莫愁湖故园
作者：王世贞
朝代：明

翠颦无际压明眸，赢得湖名古莫愁。过雨欲移花外径，斜阳争漏竹西楼。蟠松别主无拘束，语鸟骄人有唱酬。长取断桥三两柱，也堪将系采莲舟。
游惠山酌泉次唐人韵
作者：王世贞
朝代：明

穷溪回崇巘，午色正苍苍。上有千尺松，下有古时堂。幽籁相间作，止鸟顾我翔。乳窦溢清漪，杲日媚其光。眉宇澄秋色，齿颊散天香。念彼寻源人，慨然不能忘。落日饶远态，群象来趋人。酌此涧下泉，爽焉各怀新。暗壑穿文流，白石何磷磷。岂不念远达，行当委时尘。洗耳卧空山，抗志薄青旻。頫仰千古士，思与巢许邻。精若栖林端，芳泉伏萝樾。躧步信所之，渐与人径绝。顾见潭影空，恍然超生灭。叩斧斲涧云，负铛煮山月。朗咏三君篇，清商四垂发。千秋庶可要，与子偕首辙。
游惠山酌泉次唐人韵·其一
作者：王世贞
朝代：明

穷溪回崇巘，午色正苍苍。上有千尺松，下有古时堂。幽籁相间作，止鸟顾我翔。乳窦溢清漪，杲日媚其光。眉宇澄秋色，齿颊散天香。念彼寻源人，慨然不能忘。
游惠山酌泉次唐人韵·其三
作者：王世贞
朝代：明

精若栖林端，芳泉伏萝樾。躧步信所之，渐与人径绝。顾见潭影空，恍然超生灭。叩斧斲涧云，负铛煮山月。朗咏三君篇，清商四垂发。千秋庶可要，与子偕首辙。
游惠山酌泉次唐人韵其二
作者：王世贞
朝代：明
体裁：古风

落日饶远态，群象来趋人。酌此涧下泉，爽焉各怀新。暗壑穿文流，白石何磷磷。岂不念远达，行当委时尘。洗耳卧空山，抗志薄青旻。頫仰千古士，思与巢许邻。
游摄山栖霞寺颇得泉石之胜因访明征君僧绍故址读江令诸篇遂效其体
作者：王世贞
朝代：明

宿雨敛西昏，翔阳舒东白。松涧纷相悦，溪喧若趋敌。迤逦叩山椒，熹微露榜额。焚香礼空王，问饭得香积。灵骨吐双图，佛螺现千碧。兴来不虚返，缘源渐有获。飞泉激冰雪，余韵铿金石。一线脂蚁通，双崖巨灵劈。如闻大士音，恍作海潮色。征君毕世栖，冥心自乐国。江令终宵憩，返念仍焰宅。伊余迷晚径，一壑乖定力。已惭战胜肥，虚恋嚣中寂。逝言涤无明，将从度公析。
游木樨岭得峰字
作者：王世贞
朝代：明

酒榼琴囊到处从，风微桂岭昼溶溶。亿身金粟光能满，十里旃檀气已浓。灵隐不随明月堕，小山长爱白云封。狂来一鼓三秋曲，乱插繁花过别峰。
游武当山五龙宫
作者：王世贞
朝代：明

听雨过青羊涧，披云出紫盖峰。曲曲蜿蜒复道，层层历落怪松。嵌岩几点靺鞨，拥殿千朵芙蓉。倦时但引三爵，睡法不输五龙。
游潘顾诸园毕自题弇园
作者：王世贞
朝代：明

踏遍名园意未舒，大都京洛贵人居。穿钱作埒难调马，缕石铺池碍种鱼。似比幼舆输一壑，转令元亮爱吾庐。兴来呼得尖头艇，煨蚁烹鳞信所如。
游潘顾诸园毕自题弇园
作者：王世贞
朝代：明

踏遍名园意未舒，大都京洛贵人居。穿钱作埒难调马，镂石铺池碍种鱼。似比幼舆输一壑，转令元亮爱吾庐。兴来呼得尖头艇，喂蚁烹鳞信所如。
游灵岩寺十二韵
作者：王世贞
朝代：明

懒怯灵岩胜，惊看即道傍。天垂孤刹出，地转万峰藏。桥石鲸飞动，烟岚鹫渺茫。山形界齐鲁，榜字接隋唐。虎坐俄拿攫，虬潜欲奋扬。腊留祗树色，春勒宝花香。伏水侵禅座，归云护讲堂。慈篁深岁月，忍草足冰霜。饱进茵陈饭，眠酣荟蔚房。微吟和清磬，步屧信回廊。许掾谈推解，陶公醉不妨。莫疑车马客，尔亦困津梁。
游灵谷寺
作者：王世贞
朝代：明

宝公灵骨未全隳，宝地金书特护持。塔徙总输龙蜕处，钖飞宁复鹤惊时。琵琶街畔疑天鼓，舍利轮中表物仪。却恨貂珰诸贵在，不教披藓读残碑。
游燕子矶即事
作者：王世贞
朝代：明

遥望北郭门，逶迤带崇墉。东峰矗灵祠，西岭梵音宫。双阙排云上，表里瞰大江。奇石缘其址，磈怪含玲珑。呼觞慰登顿，语笑方从容。阴云翳白日，四起不周风。帆樯交凌乱，号呼莫可从。挥金募篙师，飞楫挽危篷。起者十二三，余已鲛腹中。人命在须臾，万变靡不同。夜草乞骸章，晨兴附征鸿。
游白云观遇钟了髻
作者：王世贞
朝代：明

行散到古院，翛然遇真师。落日澹眉宇，清霜疏鬓丝。饭温初煮石，丹冷旧封泥。嗒坐浑无语，蝉声秋树枝。
游石公山东连云障入剑楼
作者：王世贞
朝代：明

地是排云上，天从破涧通。乍看双剑豁，不数五丁雄。一转成开辟，千寻接混融。竦身争鸟道，侧足瞰龙宫。鼍拥高低石，鲸嘘断续虹。张空帝子乐，叠浪大王风。响答歌增壮，尊扶力未穷。欲寻前相迹，明灭古苔中。
游石湖登上方寺
作者：王世贞
朝代：明

客语上方胜，藤萝手自攀。归云初半塔，过雨忽分山。晻冉开青镜，参差列翠鬟。苔衣沾步屧，柏子落禅关。自喜长年慢，犹惭老宿閒。鸟还应已暮，未肯下人间。
游莫愁湖徐氏庄
作者：王世贞
朝代：明

青山如黛水如油，垂柳千条拂地柔。不须真见卢家妇，才听湖名解莫愁。坐中吴语觉清便，三白新篘缩项鳊。把向石湖相较看，祗应输却木兰船。断桥颓壁隐苍烟，僵石枯藤夕照边。将比莫愁应不似，徐娘虽老尚堪怜。一葫芦酒一沙鸥，唤作卢姬与劝酬。陌上少年知自悔，青楼抛尽锦缠头。
游莫愁湖徐氏庄·其一
作者：王世贞
朝代：明

青山如黛水如油，垂柳千条拂地柔。不须真见卢家妇，才听湖名解莫愁。
游莫愁湖徐氏庄·其三
作者：王世贞
朝代：明

断桥颓壁隐苍烟，僵石枯藤夕照边。将比莫愁应不似，徐娘虽老尚堪怜。
游莫愁湖徐氏庄·其二
作者：王世贞
朝代：明

坐中吴语觉清便，三白新篘缩项鳊。把向石湖相较看，祗应输却木兰船。
游莫愁湖徐氏庄·其四
作者：王世贞
朝代：明

一葫芦酒一沙鸥，唤作卢姬与劝酬。陌上少年知自悔，青楼抛尽锦缠头。
游莲花庵西水亭得南字
作者：王世贞
朝代：明

一雨劲柔篮，干花弄晚酣。僧来誇世外，吾醉忆江南。凉色深茶椀，溪阴逗葛衫。吏人排马急，毋乃报朝参。
游莲花庵西水亭得南字
作者：王世贞
朝代：明
体裁：五言律诗

一雨劲柔篮，干花弄晚酣。僧来誇世外，吾醉忆江南。凉色深茶碗，溪阴逗葛衫。吏人排马急，毋乃报朝参。
游蓟城楼
作者：王世贞
朝代：明

登危不妨蜡屐，踞坐自侧乌纱。铁岭高天一线，渔阳落日千家。青草春閒突骑，黄云昼惨穹庐。挥鞭画蒲类海，立石封狼居胥。
游蓟城楼·其一
作者：王世贞
朝代：明

登危不妨蜡屐，踞坐自侧乌纱。铁岭高天一线，渔阳落日千家。
游蓟城楼·其二
作者：王世贞
朝代：明

青草春閒突骑，黄云昼惨穹庐。挥鞭画蒲类海，立石封狼居胥。
游虞山拂水岩
作者：王世贞
朝代：明

厉屐凭车思转豪，侧身吟望鬓重搔。风岩昼激诸天雨，阴壑寒生万树涛。行逐渔樵驯野计，卧看江海入秋毫。维摩近有招提在，苏晋如今醉欲逃。郁盘苍翠有千株，绝顶肩舆兴自扶。天辟陡崖如拥剑，风回飞瀑尽含珠。山僧偈向巢间发，湖妓妆从镜里铺。逢胜便思云卧稳，未须投暝问樵夫。
游虞山拂水岩·其一
作者：王世贞
朝代：明

厉屐凭车思转豪，侧身吟望鬓重搔。风岩昼激诸天雨，阴壑寒生万树涛。行逐渔樵驯野计，卧看江海入秋毫。维摩近有招提在，苏晋如今醉欲逃。
游虞山拂水岩·其二
作者：王世贞
朝代：明

郁盘苍翠有千株，绝顶肩舆兴自扶。天辟陡崖如拥剑，风回飞瀑尽含珠。山僧偈向巢间发，湖妓妆从镜里铺。逢胜便思云卧稳，未须投暝问樵夫。
游西山诸寺有感
作者：王世贞
朝代：明

西山二百寺，蝉缓琉璃刹。其人中贵人，往往称檀越。银汉割岧峣，珠宫斗巀嵲。吐磴穷百盘，束流规千折。蹙阶白玉尘，飞坐黄金屑。斗削神力回，向背鬼工绝。世尊趺青莲，妆严明秋月。龙象左右陈，罗叉后先列。我闻说法时，乞食仅一钵。誓以不住身，普代众生孽。长者虽布金，小果那得说。柰何贪嗔念，希与圣谛结。填沙南赡髓，饰像恒河血。净土炯自如，广轮虚真辙。呜呼西竺冤，万古谁能雪。
游金泽古寺
作者：王世贞
朝代：明

花宫一刹耸烟霏，像教虽存法力微。佛供可周饥鼠食，僧雏时傍倦鸦归。尚书剩有棠阴榻，丞相留将藻火衣。却笑东亭痴舍宅，如云甲第许谁非。
湖上
作者：王世贞
朝代：明

偶为湖上酌，已异城中觞。自失凫鹥暇，时来花草香。更衣报寒食，立马爱斜阳。复指从西去，祗园春正长。
湖上草堂为德甫赋
作者：王世贞
朝代：明

负郭堂成万象开，使君真有五湖才。西山雨并疏帘挂，彭蠡烟从返棹来。过客偶裁渔父对，当歌不避海鸥猜。何年一系青丝笮，与泻流霞三百杯。
湖就姑曲
作者：王世贞
朝代：明

湖就赤山足，大姑芬于兰，次姑白于玉。
滁阳驿小饮戏作
作者：王世贞
朝代：明

两三杯酒也成醉，四十五年真是翁。独对琅琊数峰坐，可将前号让欧公。
滕县作
作者：王世贞
朝代：明

齐楚今何在，滕犹旧日名。浮云双战地，落日一空城。野旷犹堪井，山贫自不争。遗编二策在，终是鲁书生。
满庭芳
作者：王世贞
朝代：明

碧屿遥攒，绿波新剪，淡月微晕梨花。薄罗香袖，十指秀琼芽。任不寒暄半语，背人处、犹自怜他。那堪更，朱唇皓齿，锦字走龙蛇。瞥然还暂去，司空见惯，老子难挨。强将来、对盏眉语交加。怕被旁人看杀，洛城里、难坐羊车。临岐约，羃䍦过访，休许露些些。
满庭芳·傍有何山亦佳闰六月初七夜戏为天孙赋此
作者：王世贞
朝代：明

玉露初零，金飙微送，银浦垂静还波。七襄人倦，纤手掷鱼梭。记得年时此夜，双星聚、乐事还多。生绡底，天鸡唱醒，低语别牛哥。黄昏肠断处，无情乌鹊，忘却填河。渐转低、瑶斗蹙损青蛾。方悟朱明宰闰，排年月、恨杀羲和。常记取，人间天上，要好便多磨。
满庭芳·春夜不寐
作者：王世贞
朝代：明

尖侧东风，迷离烟雨，只解排比黄昏。一灯清映，炯炯泪珠痕。薰尽铜垆香灺，相思被、熨帖难温。那堪更，穿花玉漏，点点出长门。无端千万种，新愁旧事，来往纷纷。总成就、天涯一病身。挨得邻鸡报也，权撇下、几件销魂。还禁架，杨花燕子，迟日悄庭阍。
满庭芳·登道场山作
作者：王世贞
朝代：明

一雨催凉，千崖吐秀，万壑争效潺湲。暂停篮笋，携杖翠微间。点点龙鳞玉甃，堪怜处、屐齿敲悭。朱栏外，粘天万顷，七十二峰间。呼尊誇更有，松飙凤吹，云岫鸦鬟。又谁送、黄鹂巧唱绵蛮。漫问何山最好，争应道、还有何山。能移兴，新晴月色，飞步上孱颜。
满江红
作者：王世贞
朝代：明

五岳先生，天原付、一双高屐。端只为、几篇诗句，漏伊消息。空自挂冠神武外，依然乞食铜驼陌。记玉鞭、环佩夜朝天，空陈迹。青鬓在，还垂白。血泪洒，都成碧。叹帝城宫树，夕阳秋色。明日酬他迁谪恨，西风战尽英雄策。唤白云、随我共归来，人方识。
满江红·题高宗赐岳武穆诏后次文徵仲待诏
作者：王世贞
朝代：明

御墨淋漓，到飞字、百身难赎。弹指罢、遗黎梦断，旧都沦覆。十二金牌丞相诏，风波片纸君王狱。恨当时、巧放两人归，乾坤蹙。翘首地，青衣辱。回马地，朱仙哭。笑大江东去，一夔兹足。北面生看臣构在，南枝死望中原复。痛他年、降表出皋亭，鸱夷目。
满路花·初春游目即事
作者：王世贞
朝代：明

穿芽径字青，压水冰文绿。山城初雪罢、添妆束。谁家猎骑，揉碎千崖玉。貂裘斜半揭。马尾捎生，问人何处堪宿。青帘高写，美酒新丰熟。春色偏占早、花如簇。珠帘十二，处处调丝竹。夜阑金缕曲。唱道明朝，扶头依旧醽醁。
滴水岩
作者：王世贞
朝代：明

一滴一露珠，病渴犹恨少。倘借行雨翁，前村成浩淼。
漫兴八首
作者：王世贞
朝代：明

海内犹传何李诗，三吴少年多廋辞。莫将新调欺前辈，弘治中天白日垂。冥搜碧海珊瑚老，细琢青春玉叶过。只自人间无白雪，不知天上有黄河。古人已往俱吞声，眼底辞人纵复横。何处衣冠无大历，即论台阁胜西京。北地卤莽不足传，济南拮据殊可怜。女曹轻薄莫相笑，回首西京落日悬。世人魄夺宗生奇，武昌自誇节制师。解道孙吴祗水上，不愁难插汉旌旗。少年书不破万卷，往往开口论千秋。终南二华未挂眼，枉杀昆崙天尽头。野夫兴就不复删，大海回风生紫澜。欲问济南奇绝处，蛾眉天半雪中看。十年名挂齿牙间，驱使风云太不閒。此日冥心还造化，他时只好施青山。
漫兴八首·其一
作者：王世贞
朝代：明

海内犹传何李诗，三吴少年多廋辞。莫将新调欺前辈，弘治中天白日垂。
漫兴八首其七
作者：王世贞
朝代：明
体裁：七言绝句

野夫兴就不复删，大海回风生紫澜。欲问济南奇绝处，蛾眉天半雪中看。
漫兴八首其三
作者：王世贞
朝代：明
体裁：七言绝句

古人已往俱吞声，眼底辞人纵复横。何处衣冠无大历，即论台阁胜西京。
漫兴八首其二
作者：王世贞
朝代：明
体裁：七言绝句

冥搜碧海珊瑚老，细琢青春玉叶过。只自人间无白雪，不知天上有黄河。
漫兴八首其五
作者：王世贞
朝代：明
体裁：七言绝句

世人魄夺宗生奇，武昌自誇节制师。解道孙吴祗水上，不愁难插汉旌旗。
漫兴八首其八
作者：王世贞
朝代：明
体裁：七言绝句

十年名挂齿牙间，驱使风云太不閒。此日冥心还造化，他时只好施青山。
漫兴八首其六
作者：王世贞
朝代：明
体裁：七言绝句

少年书不破万卷，往往开口论千秋。终南二华未挂眼，枉杀昆崙天尽头。
漫兴八首其四
作者：王世贞
朝代：明
体裁：七言绝句

北地卤莽不足传，济南拮据殊可怜。女曹轻薄莫相笑，回首西京落日悬。
漫兴四首
作者：王世贞
朝代：明

西风吹叶搅眠，家家拆洗装绵。唯有老夫不会，一壶且暖目前。负曝小坐冬烘，兀兀腾腾梦中。耳边忽报饭熟，一笑抛却周公。残钟四点五点，新月一棂半棂。却笑当年此际，酒去愁来到明。无名野花争发，自在清溪暗流。听罢农歌䆉稏，旋闻山鸟钩辀。
漫兴四首·其一
作者：王世贞
朝代：明

西风吹叶搅眠，家家拆洗装绵。唯有老夫不会，一壶且暖目前。
漫兴四首·其三
作者：王世贞
朝代：明

残钟四点五点，新月一棂半棂。却笑当年此际，酒去愁来到明。
漫兴四首·其二
作者：王世贞
朝代：明

负曝小坐冬烘，兀兀腾腾梦中。耳边忽报饭熟，一笑抛却周公。
漫兴四首·其四
作者：王世贞
朝代：明

无名野花争发，自在清溪暗流。听罢农歌䆉稏，旋闻山鸟钩辀。
潍亭逢王子作二绝
作者：王世贞
朝代：明

汝从秣陵来，还向秣陵去。惆怅不忍离，邻鸡酒中曙。系榜潍亭柳，呼樽且啸歌。罢官应不悔，湖海酒船多。
潍亭逢王子作二绝·其一
作者：王世贞
朝代：明

汝从秣陵来，还向秣陵去。惆怅不忍离，邻鸡酒中曙。
潍亭逢王子作二绝其二
作者：王世贞
朝代：明
体裁：五言绝句

系榜潍亭柳，呼樽且啸歌。罢官应不悔，湖海酒船多。
潘方伯邀游豫园
作者：王世贞
朝代：明

豫园长日锁岧峣，为我聊惩鸟雀骄。碧沼静能涵象纬，朱甍高自割烟霄。嵯峨玉耸栖云岫，宛转银题上汉桥。却笑闲居先散骑，枋榆三尺也逍遥。
潘景升少有文以书介仲淹乞余志母作此寄之
作者：王世贞
朝代：明

青鬓有潘郎，结交多老苍。我安居士病，不入少年场。金石千秋重，松楸一字香。雅知荣施骨，真胜孝支床。
潘景升见访后即游南雍应试赋此赠之以壮行色
作者：王世贞
朝代：明

自读西征赋，时推西晋才。忽传中散驾，云自谼中来。文岂净而浅，人仍美且䰄。九方轻牝牡，八尺是龙騋。虚左成均席，登歌京兆杯。名高鳷鹊观，气逸凤凰台。六馆峥嵘重，三都次第裁。他时结驷过，莫遣破苍苔。
濮阳李明府自新喻再寄予诗兹以觐事驻城外属时禁方严不得出视怅然有怀
作者：王世贞
朝代：明

万里君南去，新诗得共誇。如何近帝里，转似隔天涯。霜白枫难改，云黄日易斜。还期载春酒，同醉洛阳花。
濮阳李明府自新喻再寄予诗兹以觐事驻城外属时禁方严不得出视怅然有怀
作者：王世贞
朝代：明

晓露沾凫舄，寒星识雁臣。君行濮上路，予忆郢中人。河岳成跬武，天涯岂比邻。解严须努力，春事日方新。
瀫阳公入佐天官兼领翰学赋此送之
作者：王世贞
朝代：明

且莫疑清世，居然表直臣。已烦司藻鉴，还复赞丝纶。起色江湖浊，封章岁月新。须公一砥柱，吾意已沉沦。
瀫阳公入佐天官兼领翰学赋此送之
作者：王世贞
朝代：明

分曹犹得坐春风，忽领鹓鸾向碧空。三入承明阶转峻，两参均统寄逾隆。星辰不隔瞻依表，桃李争归启事中。青省倘过张乐地，莫惊江畔有冥鸿。
灌息轩为用晦赋
作者：王世贞
朝代：明

西园公子安足奇，汉阴丈人真我师。忘机顿觉天地阔，息意不受风云疑。汲罢蛟龙归晓瓮，灌馀鳞甲长春畦。朱门信是弦堪绝，为尔仍翻流水辞。
灌甫宗正寄示所著新书奉赠
作者：王世贞
朝代：明

浮云郁郁大梁城，公子名高不爱名。但自壁间寻孔氏，何须席左待侯生。藏书嵩岳中天色，纪瑞黄河圣代清。却忆荆州王粲在，从军诗好继东京。
灵岩寺朗公石
作者：王世贞
朝代：明

朗公一片石，礼拜无寒暑。弹指千偈终，低头竟何语。
灵岩晚步
作者：王世贞
朝代：明

阙涧遮幽树，低云薄断鸿。月残生白小，天远入青空。
灵岩晚眺得思字
作者：王世贞
朝代：明

天敞峰回入暝迟，兴来携策未全疲。摩挲草暗琴台色，徙倚风传苧妇词。穿涧乍惊残屧响，落霞犹似罢妆时。还闻越馆仍陈迹，极目凭栏重所思。
灵隐寺
作者：王世贞
朝代：明

步屧径垂尽，招提天忽开。山驱丹鹫下，泉捲白龙回。石气清僧席，藤阴袅佛台。铁衣双大士，金粟万如来。寺愧题名隐，诗怜异代才。游人日何限，无地着苍苔。
烈洲在江中树颇多
作者：王世贞
朝代：明

郁郁烈洲树，宛然江水间。行人自不上，妒杀道金山。
焦山五鼓起候新月
作者：王世贞
朝代：明

焦山月出垂五更，呼樽起酌逸兴生。一星两星傲曙色，千树万树争涛声。偶从缺云见铁瓮，几欲腾空凌玉京。人间好景不易再，况乃别思催纵横。
焦山作
作者：王世贞
朝代：明

胜地幽能辟，奇探倦转豪。一丸分铁瓮，双柱是金鳌。潮压楼台小，云含薜荔高。中峰带海色，半壁漱春涛。僧饭斋时得，乡愁醉里抛。欲寻焦处士，今古只蓬蒿。青山望不断，一一凤凰飞。驾海双轮古，襟天匹练肥。鱼因听梵出，鹤为瘗铭归。客坐苔能席，僧房薜自衣。争潮渔鼓乱，离岸寺钟微。馀兴还能贾，长歌送落晖。
焦山作·其一
作者：王世贞
朝代：明

胜地幽能辟，奇探倦转豪。一丸分铁瓮，双柱是金鳌。潮压楼台小，云含薜荔高。中峰带海色，半壁漱春涛。僧饭斋时得，乡愁醉里抛。欲寻焦处士，今古只蓬蒿。
焦山作·其二
作者：王世贞
朝代：明

青山望不断，一一凤凰飞。驾海双轮古，襟天匹练肥。鱼因听梵出，鹤为瘗铭归。客坐苔能席，僧房薜自衣。争潮渔鼓乱，离岸寺钟微。馀兴还能贾，长歌送落晖。
焦山访郭道人次父不值用陶韵
作者：王世贞
朝代：明

爱彼江上山，息此尘中鞅。故人今何许，令我发遐想。云胡焦居士，亦复舍山往。鸟雀渐以骄，菉葹渐以长。人生贵适我，所向何必广。慨焉发长谣，兹意存草莽。
煌煌京洛行
作者：王世贞
朝代：明

煌煌京洛，肇迹光武。服行共俭，奄宅中土。天关玉门，以界夷夏。外户不闭，中夜行旅。爰及二宗，肃雍明堂。畴其宾者，三老五更。邑多藏餦，亩栖赢粮。声实华鬯，西京有光。煌煌京洛，常侍燬之。燬伊成之，司徒伯始。常侍暴哉，蠹齧天纪。司徒栖栖，不恤其纬。煌煌京洛，董逃仇之。仇伊殴之，将军何侯。唶彼董矣，卒颠厥室。嗟彼何矣，自贻伊戚。
煌煌京洛行
作者：王世贞
朝代：明
体裁：四言诗

煌煌京洛，肇迹光武。服行共俭，奄宅中土。天关玉门，以界夷夏。外户不闭，中夜行旅。（一章）爰及二宗，肃雍明堂。畴其宾者，三老五更。邑多藏餦，亩栖赢粮。声实华鬯，西京有光。（二章）煌煌京洛，常侍燬之。燬伊成之，司徒伯始。常侍暴哉，蠹齧天纪。司徒栖栖，不恤其纬。（三章）煌煌京洛，董逃仇之。仇伊殴之，将军何侯。唶彼董矣，卒颠厥室。嗟彼何矣，自贻伊戚。（四章）
燕京四时乐四首
作者：王世贞
朝代：明

城南韦曲春可怜，侯家铺埒黄金钱。即妨蹀？要归去，十五搊筝杨柳烟。东华空望碧栏杆，高栋承云赤日寒。不是蒲萄浑难醉，银冰片片水精盘。蓟门霜叶马初肥，蜀锦轻装七宝围。日暮金丸弹不尽，红尘一骑趁鹰归。青楼小妇熨瑶筝，飞雪敲窗万玉声。三十六簧寒不起，自歌金缕到天明。
燕京四时乐四首·其一
作者：王世贞
朝代：明

城南韦曲春可怜，侯家铺埒黄金钱。即妨蹀？要归去，十五搊筝杨柳烟。
燕京四时乐四首·其一
作者：王世贞
朝代：明
体裁：七言绝句

城南韦曲春可怜，侯家铺埒黄金钱。即妨蹀�要归去，十五搊筝杨柳烟。
燕京四时乐四首其三
作者：王世贞
朝代：明
体裁：七言绝句

蓟门霜叶马初肥，蜀锦轻装七宝围。日暮金丸弹不尽，红尘一骑趁鹰归。
燕京四时乐四首其二
作者：王世贞
朝代：明
体裁：七言绝句

东华空望碧栏杆，高栋承云赤日寒。不是蒲萄浑难醉，银冰片片水精盘。
燕京四时乐四首其四
作者：王世贞
朝代：明
体裁：七言绝句

青楼小妇熨瑶筝，飞雪敲窗万玉声。三十六簧寒不起，自歌金缕到天明。
燕山雪后歌
作者：王世贞
朝代：明

蓟门十月玄风起，吹尘夜合滹沱水。似猬还应缩马毛，先车竟复纷狐趾。岁暮天涯已足愁，何当雨雪重淹留。沾裘起粟声频禁，龟手垂鞭冻不收。慄慄危桥冰柱折，遥遥孤戍铜龙咽。江头已断河伯书，海上能凋使臣节。蓟门道旁烟火微，蓟门城中有光辉。流苏凤暖胡姬馆，韎韐貂轻公子衣。百盏深巡浑不醉，千场纵猎未言归。复有董仇持汉权，邀迎戚里罄交欢。解以重帏违昼夜，能将炙手变炎寒。此时谁惜空门卧，此际谁歌行路难。雨雪偏摧蓟门客，丈夫毋为厌偪侧。不见临河征戍儿，暮枕雕戈照霜色。
燕歌行
作者：王世贞
朝代：明

秋霜肃肃摧庭枯，晨风何悲夜鸣謼。使妾为遘不须臾，恍兮类君忽若无。为君中夜起踌躇，雕栏簌簌悬真珠。二十八宿罗天衢，欲明未明焉所如。君当为龙妾云俱，冲飙在天忽驱之。西流之蟾东飞乌，乐往忧来不相虞。盛年冉冉辞人徂，裁吟代哭中成吁，安能为情自卷舒。白日晼晚夜何其，兰缸茕茕照妾悲。带长髻短中自支，妾人少年工愁思。忧来无方不可治，丈夫桑弧谁制之。谁令璆然不下帷，鸿鹄双翻复为谁。援琴奏弦歌和词，宫折商促指间离。白葛巾裙衫弋绨，念君寒暄并一时。南山乔松青不移，虽有中坚色难期，愿君归来及时归。
燕歌行·其一
作者：王世贞
朝代：明

秋霜肃肃摧庭枯，晨风何悲夜鸣謼。使妾为遘不须臾，恍兮类君忽若无。为君中夜起踌躇，雕栏簌簌悬真珠。二十八宿罗天衢，欲明未明焉所如。君当为龙妾云俱，冲飙在天忽驱之。西流之蟾东飞乌，乐往忧来不相虞。盛年冉冉辞人徂，裁吟代哭中成吁，安能为情自卷舒。
燕歌行·其二
作者：王世贞
朝代：明

白日晼晚夜何其，兰缸茕茕照妾悲。带长髻短中自支，妾人少年工愁思。忧来无方不可治，丈夫桑弧谁制之。谁令璆然不下帷，鸿鹄双翻复为谁。援琴奏弦歌和词，宫折商促指间离。白葛巾裙衫弋绨，念君寒暄并一时。南山乔松青不移，虽有中坚色难期，愿君归来及时归。
燕燕诗五章章六句
作者：王世贞
朝代：明
体裁：四言诗

燕燕于庭，其掠也遒。人以为乐，我知其忧。惟垒之葺，而翼子是谋。（一章）鱼鱼在藻，其泳也逸。我知其忧，人以为适。惟饵之芳，而口腹是迫。（二章）人乐其忧，我则知之。出与利投，剧与名偕。或蕃子孙，或寿考惟祺。（三章）我忧其乐，人安能度。利令智昏，名令实削。或子孙我役，或寿考我缚。（四章）忧乐之来，匪我敢抡。我不自天，亦不自人。澹兮寂兮，以葆厥真。（五章）
爱上人自天台还襄阳福严寺送之
作者：王世贞
朝代：明

尔傍天台宿，能扬智顗风。襄阳好名刹，耆宿有安公。楚越浮踪并，人天慧眼空。莫将无住意，容易问庞翁。
爱妾换马
作者：王世贞
朝代：明

只解驱驰易，宁言离别难。兰膏啼玉箸，桃雨汗金鞍。物喜酬新主，人悲恋故欢。横行度辽海，那问剪刀寒。
父国尉以乃叔用晦书介绍投诗见褒有中兴大雅语率尔答赠
作者：王世贞
朝代：明

新诗藉甚美清扬，汝叔书来许雁行。已是入林同小阮，还应赌墅似中郎。文高龙种偏堪识，禄薄牛车也不妨。莫向中兴论大雅，老夫名姓欲深藏。
牛渚即采石也
作者：王世贞
朝代：明

玄晖既遒往，李白时一振。请看沧江流，万古才不尽。
独漉篇
作者：王世贞
朝代：明

独漉独漉，水清泥浊。知人惟艰，圣哲斯恧。蓄豹捕鼠，捷不如狸。狐裘施燠，曷如绤絺。煜煜绮罗，服丧柰何。郁郁兰蕙，饥后稻禾。骐骥千里，水用曷神。吐绶五色，曷能丝纶。岂不怀贤，在敌则雠。虽有南威，外遇莫求。国之云亡，憸夫孔壬。嗟彼负乘，莫非行禽。
独酌
作者：王世贞
朝代：明

孤城辙迹自来稀，浊酒青灯暂掩扉。敢谓云霄他日异，岂应风雨故人非。时名且助潘生拙，宦业谁怜邴氏微。回首东山俱小草，可堪萝薜问初衣。
独酌
作者：王世贞
朝代：明

懒癖如斗安吾胸，应门有刺勿复通。小妇行炙大妇酒，冁然不辞双颊红。儿能跳地作虎子，汝乃赋橡随徂公，呜呼得不笑若翁。
独阳岩
作者：王世贞
朝代：明

朔风寒不尽，惨淡结浮阴。念此闭关日，悠然天地心。
狮子峰
作者：王世贞
朝代：明

调刁风过忽雄鸣，一窍能瘖万籁声。雪后莫寻狐兔迹，只今罴虎不留行。
猗兰操
作者：王世贞
朝代：明

猗猗丛兰，芬于幽阻。彼美蘅杜，风所揄吐。芃芃禾黍，罹此暑雨。槁实不恤，世有饥者。徘徊九方，靡即宁处。君子悦心，不在爵土。嗟余已迈，归从兰所。
猛虎行
作者：王世贞
朝代：明

北山饶风雪，东山西山多网罗。唯有南山足樵采，其若白额斑文之虎何。嗟虎胡乃白额而斑文，目为流电飙若奔。低头前告言：“汝虎既为百兽之王，奈何搏噬绝其群。不见鸟中之凤，饥食竹实，众羽自归尊。神龙变化岂后汝，鱼鳖喣沫相和欣。”虎对之若不闻，咆哮木叶风纷纷。但欲得汝充虎腹，安用繁辞诉苦辛。天造万物岂为人，上穷泱旷下沈沦。巧网必遂私其身，况尔同类多相食，虎一食人何遽论。
猛虎行
作者：王世贞
朝代：明
体裁：乐府曲辞

北山饶风雪，东山西山多网罗。唯有南山足樵采，其若白额斑文之虎何。嗟虎胡乃白额而斑文，目为流电飙若奔。低头前告言：“汝虎既为百兽之王，奈何搏噬绝其群。不见鸟中之凤，饥食竹实，众羽自归尊。神龙变化岂后汝，鱼鳖喣沫相和訢”。虎对之若不闻，咆哮木叶风纷纷。但欲得汝充虎腹，安用繁辞诉苦辛。天造万物岂为人，上穷泱旷下沈沦。巧网必遂私其身，况尔同类多相食，虎一食人何遽论。
献花岩
作者：王世贞
朝代：明

自从偷破信师缄，百卉虽繁鸟不衔。无奈儿孙诽祖失，至今犹号献花岩。
玉泉寺观鱼
作者：王世贞
朝代：明

寺古碑残不记年，清池媚景且留连。金鳞惯爱初斜日，玉乳长涵太古天。投饵聚时霞作片，避人深处月初弦。还将吾乐同鱼乐，三复庄生濠上篇。
玉笋峰
作者：王世贞
朝代：明

初开噫气吐青蘋，万木峰头自起皴。却似渭滨春雨后，箨龙无际欲张鳞。
玉虚宫
作者：王世贞
朝代：明

霞矗黄金界，虹飞白玉桥。帝居开显赫，天路入岧峣。薜网云常挂，松珠露不消。步将尘世隔，境许俗心调。圣水流仍暖，仙衣静自摇。可知笙鹤度，特底引王乔。
玉虚岩
作者：王世贞
朝代：明

葛巾藤屦白蕉衫，偶带中台独坐衔。原是玉清宫里客，不教长住玉虚岩。
玉蝴蝶·拟艳
作者：王世贞
朝代：明

记得秋娘，家住皋桥西弄，疏柳藏鸦。翠袖初翻金缕，钩月晕红牙。启朱唇、含风桂子，唤残醉、微雨梨花。最堪誇。玉纤亲自，浓点新茶。嗟呀。颠风妒雨，落英千片，断送年华。海角山尖，不应飘向那人家。惹新愁、高楼燕子，赚人泪、芳草天涯。况浔阳，偶然江上，一曲琵琶。
王丈太仆得余前寄诗辄步五章见报敬迭奉谢并怀贤从故侍御·其一
作者：王世贞
朝代：明

冠盖章华光昔贤，郢中春雪敢争先。乌衣借我称宗老，白首逢君作少年。才大百篇翻更健，名高一字也堪传。犹残小阮前朝事，说着那能不黯然。
王丈比部以二诗见怀率尔有答
作者：王世贞
朝代：明

公我丈人行，谁其同舍郎。白云辞汉吏，寒月满胡床。踪迹时相掩，诗篇意未忘。金明无地入，矫首问苍茫。别来凡几日，霜色转关榆。一剖黄河鲤，双遗明月珠。故人元不薄，世路转多虞。问我疏狂态，君还道有无。
王丈比部以二诗见怀率尔有答·其一
作者：王世贞
朝代：明

公我丈人行，谁其同舍郎。白云辞汉吏，寒月满胡床。踪迹时相掩，诗篇意未忘。金明无地入，矫首问苍茫。
王丈比部以二诗见怀率尔有答其二
作者：王世贞
朝代：明
体裁：五言律诗

别来凡几日，霜色转关榆。一剖黄河鲤，双遗明月珠。故人元不薄，世路转多虞。问我疏狂态，君还道有无。
王丈汝止偕张牧过祗园作
作者：王世贞
朝代：明

皇穹不爱道，爰产良知翁。奔走举世豪，先生得其宗。说法五十年，甘雨天南东。张牧如平阳，避舍舍盖公。轻榕白接䍦，坐我祗园风。恢谐与觞栾，盎然皆春融。我闻罗什师，时时迩淫躬。及乎饭棘针，亦与常饭同。乃知青莲华，无妨淤泥中。语罢一自笑，廓落高天空。
王上津季问生好佛以九日礼昙师化靖出沈嘉则长歌见示求赠言走笔应之
作者：王世贞
朝代：明
体裁：古风

不睹孝廉面，唯闻孝廉贤。为母两弃官，月俸不请钱。中年厌家贪佛日，听讲楞严终十帙。饭僧或下宾头卢，礼诵未究波罗蜜。九月渡江叩净居，问我请示昙师期。汝心在汝觅不得，天宫渺茫那可知。毋听沈郎梦中语，嵩少峰峰碧堪数。但令面壁三两年，自有懒融来证汝。
王上津季问生好佛以九日礼昙师化靖出沈嘉则长歌见示求赠言走笔应之
作者：王世贞
朝代：明

不睹孝廉面，唯闻孝廉贤。为母两弃官，月俸不请钱。中年厌家贪佛日，听讲楞严终十帙。饭僧或下宾头卢，礼诵未究波罗蜜。九月渡江叩净居，问我请示昙师期。汝心在汝觅不得，天宫茫那可知。毋听沈郎梦中语，嵩少峰峰碧堪数。但令面壁三两年，自有懒融来证汝。
王上饶将入觐与余有酒人燕市之约寻余赴留任归里君亦当便道省觐走笔戏赠
作者：王世贞
朝代：明

驷马于公爱里闉，双凫叶令畏京尘。新丰酒价毋劳问，且作高阳社里人。
王丞明辅罗倅虞臣邀余天雄郡阁因携谢卢登焉
作者：王世贞
朝代：明

郡阁诸贤在，谁堪屐齿高。漳流写衣带，伾岭出秋毫。堞起千家月，松回万壑涛。新篇携谢眺，若士起卢敖。罗友须羊肉，王猷似马曹。礼宁缘我设，兴自任君豪。夜色归长剑，天风佐浊醪。诗成谁第一，欲解鹔鹴袍。
王令招游虞山
作者：王世贞
朝代：明

鸣驺向城市，缓带复郊坰。海色遥吞白，天光自与青。汝无惭地主，吾敢应山灵。便欲依岩卧，停杯问摘星。
王佥宪慎徵入贺还
作者：王世贞
朝代：明

闻尔輶轩出帝乡，焦峣新阙迥相望。金盘可更名承露，玉辇将无御总章。异日谏书三木下，何人揖客五侯傍。相逢信有多悲慨，愁对寒云正渺茫。
王参政明辅为余刻姓名太华绝顶以墨刻见示赋此为谢
作者：王世贞
朝代：明

岳色褰帷面面新，叨将姓字上嶙峋。寒光忽映莲花掌，清梦翻添玉女颦。自是金天来使者，空劳紫气拟真人。坏居总抱袁闳恨，婚嫁那能系此身。
王司成元驭转北露章请告时予乞归之疏已上矣赋此奉问
作者：王世贞
朝代：明

初闻□□□□□，□□□□□□□。□□□□□诏去，帝师元爱赤松游。两都新赋□□□，□□□生自请留。争似使君公望浅，皂幡容易出并州。
王司训被奖
作者：王世贞
朝代：明

先生昔年曾拜章，拟复古乐施明堂。先生今年坐皋比，要令弟子人解颐。三台使者知名姓，旌语煌煌考功令。先生既是湖州人，湖人可晓胡安定。
王司训超拜和平令赋此送之
作者：王世贞
朝代：明

萧萧苜蓿广文多，忽作潘家花满柯。久矣上书新礼乐，可能为政倦弦歌。丹砂不必寻勾漏，桂酒还闻近博罗。自是君身有仙骨，双凫非远问明河。
王复过斋中小酌
作者：王世贞
朝代：明

高斋寒色甚，强尔一杯春。酒态深时美，交情病后真。菜青初破甲，鲂紫旋批鳞。此具还能拟，相过可厌频。
王太仆公汉上之别垂十五年矣读公全集见寄见怀之诗凡十余章而不尽达赋此谢之贞之诞辰乃翁登第岁也
作者：王世贞
朝代：明

北海风流一代贤，襄阳耆旧许谁先。揆余初度悬弧日，正尔公车射策年。敝刺姓名劳齿忆，空梁颜色借诗传。旧交垂尽鲰生老，唯有灵光独岿然。
王太仆时厚省母郢中
作者：王世贞
朝代：明

一疏辞司仆，高堂急老亲。馔鱼真待汝，回驭更何人。綵出秦陶美，颜回郢曲春。莼羹自可恋，清世有君臣。
王太史与余奕负余锦文笺余负一诗扇赋此促之
作者：王世贞
朝代：明

学士长杨赋早传，偶来花下醉江烟。亦知芸管春秋癖，应有苔文侧理笺。我自蕺山惭逸少，汝将淝水制张玄。莫言田父衰仍拙，曾记宣城赌郡年。
王太史元驭奉使东归移疾得请诗以问之
作者：王世贞
朝代：明

丹书玉节下青霄，拥传春风故里饶。不为马卿金掌露，欲观枚叔广陵潮。荷衣半入天香煖，藜杖初分社火遥。见说蓬壶元咫尺，可将仙骨伴渔樵。
王太夫人七帙
作者：王世贞
朝代：明

王家琅玕一何众，大母春云箨中种。八子俱为荀氏龙，诸孙三见河东凤。是时太仆归其乡，舞衫尽出宫罗装。琅琊酿泉春正美，好奉潘舆万岁觞。
王子乔
作者：王世贞
朝代：明

王子乔，变化白鹤长逍遥。变化白鹤长逍遥，下游来，王子乔。璠玉为衣砂为冠，垂玄裳。朝谒紫清轩辕大道皇。谁者介，广成老公授尔浮丘之伯，令尔吹笙复鼓簧。下视尘界三千霜，今上圣灵发百祥。安期之鹿离哉双，胡弗至止相翱翔。侑以紫芝荐琼浆，柏梁之臣前奏章，今上圣灵永无疆。离披短翮角殷璘，唶欲报帝还靡因。
王学士元驭留饮花下作
作者：王世贞
朝代：明

学士高斋傍玉清，入门幽兴剧纵横。已拚芍药似人老，忽送榴花令眼明。文酒竟成吾党事，笑谈真见故乡情。毋惊百遍相过语，若到郇厨体自轻。
王家驭提学春夏之际连得二丈夫子以诗贺之再责开宴
作者：王世贞
朝代：明

紫气充闾瑞不孤，为夸英物重呱呱。天门累送麒麟石，海国双辉老蚌珠。同岁也堪名达适，及秋争指字之无。但教汤饼频频会，何必论功始见呼。
王山人承父赴顾益卿中丞之约道经锡山诣陈稚登言别陈为叙出塞之艰涕泗不已承父愀然返棹作四绝句记之余属和焉
作者：王世贞
朝代：明

一曲阳关泪黯然，出门旋作剡溪船。似怜思妇流黄泪，难向辽阳梦里传。白狼河北捷书闻，猎火千山上属云。幕府铙歌知自草，祗无王粲和从军。李广封侯数不奇，欲翻辽海洗胭脂。班生未上青油幕，谁勒燕然第二碑。纵然双足畏红尘，那便菰芦老此身。见说医无闾顶色，待君新句斗嶙峋。
王山人承父赴顾益卿中丞之约道经锡山诣陈稚登言别陈为叙出塞之艰涕泗不已承父愀然返棹作四绝句记之余属和焉·其一
作者：王世贞
朝代：明

一曲阳关泪黯然，出门旋作剡溪船。似怜思妇流黄泪，难向辽阳梦里传。
王山人承父赴顾益卿中丞之约道经锡山诣陈稚登言别陈为叙出塞之艰涕泗不已承父愀然返棹作四绝句记之余属和焉·其三
作者：王世贞
朝代：明

李广封侯数不奇，欲翻辽海洗胭脂。班生未上青油幕，谁勒燕然第二碑。
王山人承父赴顾益卿中丞之约道经锡山诣陈稚登言别陈为叙出塞之艰涕泗不已承父愀然返棹作四绝句记之余属和焉·其二
作者：王世贞
朝代：明

白狼河北捷书闻，猎火千山上属云。幕府铙歌知自草，祗无王粲和从军。
王山人承父赴顾益卿中丞之约道经锡山诣陈稚登言别陈为叙出塞之艰涕泗不已承父愀然返棹作四绝句记之余属和焉·其四
作者：王世贞
朝代：明

纵然双足畏红尘，那便菰芦老此身。见说医无闾顶色，待君新句斗嶙峋。
王山人自称十岳先有二诗见寄极国士之许千里命驾曾未淹日欲留金陵长篇见贻拂衣北首聊此和赠
作者：王世贞
朝代：明

凤鸟摩青天，片羽飞东海。却堕七尺篱，鴳目荧然改。骊龙颔下珠，夜必吐光彩。绿醑骄欲鸣，青灯耿相待。不谓双垂杨，果系出剡舟。野夫虽称病，为汝梳白头。沈沈薜色夏，忽起商飙秋。特达壮士胆，未许黄金酬。谓予九州外，当复有九州。男儿志五岳，逝将十岳游。酒间扣所适，泰岱曾入手。马迹重云巅，鸡声浴日后。狂扣玉女盆，中原散培塿。自揽烟霞色，语语不离口。十岳天中外，子尚馀其九。寒暑炼玉容，去日各非有。昔予读损益，亦复思名山。晚师维摩诘，旦夕栖衡关。纵横千界表，乃在弹指间。笑攀青莲花，归插玉女鬟。奚必策重踝，役役劳心颜。我语虽大佳，听之了无答。杯酒散城烟，孤帆凌超忽。唯馀留别句，掷地金石发。后夜倘见怀，长江弄秋月。世才不可尽，豪鸷争辈出。国手何纵横，令我难甲乙。李生自燕京，雅与颜鲍匹。飘然来江左，百战不摧一。惊电随指生，坚城望风失。朅来得程郎，少年美清扬。所遇无上驷，云蹄郁腾骧。及乎与李角，贾勇不可当。李如李将军，部曲神飞扬。程如程卫尉，号令严秋霜。为李固左袒，推程亦军冠。铜池垂杨侧，隐若辟楚汉。程虽近巧迟，往往诣玄观。落子黄叶深，收枰烛花半。吾日殊有馀，毋乃樵斧烂。
王山人自称十岳先有二诗见寄极国士之许千里命驾曾未淹日欲留金陵长篇见贻拂衣北首聊此和赠 其二 赠奕者程生
作者：王世贞
朝代：明

世才不可尽，豪鸷争辈出。国手何纵横，令我难甲乙。李生自燕京，雅与颜鲍匹。飘然来江左，百战不摧一。惊电随指生，坚城望风失。朅来得程郎，少年美清扬。所遇无上驷，云蹄郁腾骧。及乎与李角，贾勇不可当。李如李将军，部曲神飞扬。程如程卫尉，号令严秋霜。为李固左袒，推程亦军冠。铜池垂杨侧，隐若辟楚汉。程虽近巧迟，往往诣玄观。落子黄叶深，收枰烛花半。吾日殊有馀，毋乃樵斧烂。
王山人自称十岳先有二诗见寄极国士之许千里命驾曾未淹日欲留金陵长篇见贻拂衣北首聊此和赠·其一
作者：王世贞
朝代：明

凤鸟摩青天，片羽飞东海。却堕七尺篱，鴳目荧然改。骊龙颔下珠，夜必吐光彩。绿醑骄欲鸣，青灯耿相待。不谓双垂杨，果系出剡舟。野夫虽称病，为汝梳白头。沈沈薜色夏，忽起商飙秋。特达壮士胆，未许黄金酬。谓予九州外，当复有九州。男儿志五岳，逝将十岳游。酒间扣所适，泰岱曾入手。马迹重云巅，鸡声浴日后。狂扣玉女盆，中原散培塿。自揽烟霞色，语语不离口。十岳天中外，子尚馀其九。寒暑炼玉容，去日各非有。昔予读损益，亦复思名山。晚师维摩诘，旦夕栖衡关。纵横千界表，乃在弹指间。笑攀青莲花，归插玉女鬟。奚必策重踝，役役劳心颜。我语虽大佳，听之了无答。杯酒散城烟，孤帆凌超忽。唯馀留别句，掷地金石发。后夜倘见怀，长江弄秋月。
王徵君有子及群从获隽驰此赠之兼为酒约
作者：王世贞
朝代：明

可怜王君公，避世墙之东。玉立双桂树，金枝向秋风。把臂牵小阮，回车呼阿戎。便须酿美酒，要我竹林中。
王怀中先生泉人也与余有通家分年七十有七矣貌壮丽健举止饮啖兼人既深东越建昌之学又善语玄素之秘访余弇中颇倾向言事诸少而刺辇上君子寻飘然远别得排律八韵赠之
作者：王世贞
朝代：明

不必通家刺，衣裳为倒颠。乍惊颜转少，相对意俱玄。贮腹有千卷，问囊无一钱。尽驱妻子累，翻结宰官缘。泣路支离叟，怀人党锢篇。自因长住世，那可不忧天。甚矣吾衰矣，其然君岂然。太湖无限好，一曲养残年。
王承父雨夜过我高斋贻诗颇致鸰原之感聊尔奉酬
作者：王世贞
朝代：明

一片钟山雨，能令旅思惊。边鸿方唳影，谷鸟偶嘤鸣。已自乖兄弟，能无藉友生。相留小时住，收我泪纵横。
王新甫参议由南粤入贺饯别张氏园有作
作者：王世贞
朝代：明

朅来万里苍梧使，桂蠹明珠总未赍。北极宵衣金鉴展，西园秋宴玉绳低。相悲岁月淹词赋，一别乾坤入鼓鼙。循吏故应君独擅，野夫名姓岂堪齐。
王明佐北归颇责买山之资因述长句二十四韵凡二百四十言
作者：王世贞
朝代：明

王生裂繻后，西行入咸阳。使气平津邸，纵横剧孟场。一朝顿错莫，万事皆摧藏。下客弹蒯铗，群臣和柏梁。方朔饥欲死，次公醒而狂。颇自誇鹦鹉，徒能惜鹔鹴。时时傍黄射，卒卒付阳昌。因尔动秋兴，翻然归故乡。荜门栖倦雀，蓬室掩寒螀。长统无乐志，安仁有悼亡。虚开蒋诩径，谁拜庞公床。床■寒自老，径迹雨仍荒。羞涩囊中玉，牢骚镜里霜。笔花还梦夺，词草欲愁忘。项领早暮变，襟裾岁月长。何人借颜色，何地著文章。昔忝秋卿署，论交燕市傍。眼底互青白，舌在各雌黄。两奇不相下，众咻安得详。微官成弃置，归色斗凄凉。自乏监河粟，难容剡下装。余诚愧公业，尔误许君房。鲋辙沾虽易，蜗涎割更妨。感恩与知己，天地渐茫茫。
王明辅寄示关中诸君集有答袁无子故云
作者：王世贞
朝代：明

寄来名笔总西京，读罢翻然侠思生。紫阁云疑偷华色，黄河水约带秦声。未烦吾党弦惊绝，依旧人间缶爱鸣。渭北洮东千万里，五言何地起长城。
王水部祠古柏
作者：王世贞
朝代：明

宋祠王水部，庭柏岁能深。老狎冰霜色，寒窥天地心。夜根回虎攫，秋牝发龙吟。莫作明堂思，馀生恐见侵。
王汝止先生过访弇园有述
作者：王世贞
朝代：明

麈尾竖新义，字字天机流。其柰溪边石，顽愚不点头。春至百卉萌，日出万象丽。不应拈破时，别自一天地。日斜一局罢，观者谓机深。偶尔见敌手，由来无胜心。呼尊小酌罢，坐爱松风吹。忽尔农歌发，欣然与点时。藤石从云老，苔阶过雨斑。游人不解看，应道是真山。欲求无谶师，为我谶绮语。三界无处寻，久堕泥犁土。
王汝止先生过访弇园有述·其一
作者：王世贞
朝代：明

麈尾竖新义，字字天机流。其柰溪边石，顽愚不点头。
王汝止先生过访弇园有述·其三
作者：王世贞
朝代：明

日斜一局罢，观者谓机深。偶尔见敌手，由来无胜心。
王汝止先生过访弇园有述·其二
作者：王世贞
朝代：明

春至百卉萌，日出万象丽。不应拈破时，别自一天地。
王汝止先生过访弇园有述·其五
作者：王世贞
朝代：明

藤石从云老，苔阶过雨斑。游人不解看，应道是真山。
王汝止先生过访弇园有述·其六
作者：王世贞
朝代：明

欲求无谶师，为我谶绮语。三界无处寻，久堕泥犁土。
王汝止先生过访弇园有述·其四
作者：王世贞
朝代：明

呼尊小酌罢，坐爱松风吹。忽尔农歌发，欣然与点时。
王爱川先生归冯翊诗以送之
作者：王世贞
朝代：明

叶县君其后，谈玄早弃官。远公一开社，陶令不眉攒。为识黄金界，翻憎白玉棺。晨钟僧粥暖，夜呗佛灯寒。狮子现毛孔，莲花生舌端。归心雁门市，初服鹿皮冠。莫恋枌榆好，西方行路难。
王生近诗爽然有天际真人想乃父沂州君濡首吏牍俱所不晓赋此赠之
作者：王世贞
朝代：明

我昔偕若翁，共醉燕山月。寒飞双疾羽，惊风散仓卒。回首秋色中，白云陶余悦。半刺足翱翔，谁能念汩没。落日琅琊台，萧然映华发。岂伊莼鲈兴，不从步兵发。识尔汗血时，英声动长安。十年偶一见，握手罄所欢。蓬蒿仲蔚地，山水伯牙弹。天堕五色霞，赤城仙人餐。吾子忽啖之，齿颊俱清寒。太湖水浅深，要我弄鱼竿。昨夜腐鼠过，鹓雏了不看。仲尼畏后生，余亦惭先尔。毋作一丘观，丈夫志弧矢。大鹏戢两翼，黄雀不知止。寄声招若翁，早访云壑里。子其息南溟，九万从此始。
王百谷半偈斋
作者：王世贞
朝代：明

婚嫁由来不累人，何劳舍宅学王珣。经坛如意花能雨，梵夹香垆叶自尘。空后已无生灭法，现来元是净名身。从君且乞杨枝露，梦里金茎恐未真。
王阳德大参自诧地理师而极口为江右刘生游扬以为能得景纯三昩墓田丙舍一一听其更定刘子来谒乃有谓其非真者戏成小绝赠之
作者：王世贞
朝代：明

王叟青乌夸秘传，逢君却耗买山钱。老夫尽有容身地，且傍春风住几年。青鞋博得杖头装，笑逐胡姬唤酒尝。任使桃花开落尽，总然还是旧刘郎。
王阳德大参自诧地理师而极口为江右刘生游扬以为能得景纯三昩墓田丙舍一一听其更定刘子来谒乃有谓其非真者戏成小绝赠之·其二
作者：王世贞
朝代：明

青鞋博得杖头装，笑逐胡姬唤酒尝。任使桃花开落尽，总然还是旧刘郎。
王鸿胪同瑴乞归以养母也黎惟敬内翰合燕中诸名士以诗送之而题曰青山招隐属不佞次焉
作者：王世贞
朝代：明

昔读招隐篇，白云栖桂树。矫首望白云，吾亲在其处。是以夕上书，朝即挂冠去。陋此介推怨，龙蛇安所慕。笑彼东方达，朝薮终何据。躬耕慧山麓，菽水足旦暮。身隐竟焉文，吾诗耳当污。
玩小池金鱼
作者：王世贞
朝代：明

寂尔空庭步，悠然凉意新。倒池明绿树，惊藻爱朱鳞。聚沫缘窥食，穿深欲避人。不知濠上乐，鱼我竟谁真。
琅琊王歌
作者：王世贞
朝代：明

小女十四五，许嫁琅琊王。新婿呵殿来，旧婿趋道傍。女儿年十三，手种银杏树。银杏已结子，问母还女处。琅琊骑儿马，七尺银缠騣。不能上天去，对人呼作龙。十日教新声，呼瑟捧来筝。非无好颜色，难事琅琊王。三钱买屠刀，日日将杀猪。东家有宝剑，七世匣中居。种苗高山颠，下荫松柏树。大姊儿郎妾，妹是儿郎妇。要识琅琊门，前有石虎卧。黄金东西来，及门不得过。人是官家人，马是官家马。原不属女郎，安能不相舍。
琅琊王歌·其一
作者：王世贞
朝代：明

小女十四五，许嫁琅琊王。新婿呵殿来，旧婿趋道傍。
琅琊王歌·其八
作者：王世贞
朝代：明

人是官家人，马是官家马。原不属女郎，安能不相舍。
琅琊王歌其七
作者：王世贞
朝代：明
体裁：乐府曲辞

要识琅琊门，前有石虎卧。黄金东西来，及门不得过。
琅琊王歌其三
作者：王世贞
朝代：明
体裁：乐府曲辞

琅琊骑儿马，七尺银缠騣。不能上天去，对人呼作龙。
琅琊王歌其二
作者：王世贞
朝代：明
体裁：乐府曲辞

女儿年十三，手种银杏树。银杏已结子，问母还女处。
琅琊王歌其五
作者：王世贞
朝代：明
体裁：乐府曲辞

三钱买屠刀，日日将杀猪。东家有宝剑，七世匣中居。
琅琊王歌其六
作者：王世贞
朝代：明
体裁：乐府曲辞

种苗高山颠，下荫松柏树。大姊儿郎妾，妹是儿郎妇。
琅琊王歌其四
作者：王世贞
朝代：明
体裁：乐府曲辞

十日教新声，呼瑟捧来筝。非无好颜色，难事琅琊王。
琉璃王
作者：王世贞
朝代：明

疏璃王，母为波斯匿王女。宫中小婢称翁主，不产麒麟产狼虎。儿时漫陟狮子座，释种小语摩诃祸。琉璃王，嗔心一起火燎冈。十万剑戟横清霜，倒曳窣堵躏佛场。可怜诸释种，不蓄四兵抱头死。血作阿耨池头水，云胡破戒呼婢子。琉璃王，水中有火如汝嗔，火车拥入阿鼻门。嗟嗟能仁未为仁，死不能救称宿因。
琼台
作者：王世贞
朝代：明

当时受册地，今日琼台宫。阿母瑶池色，能如晚照红。
瑞禾诗瑞禾美司马屠氏也忠而见绌宽慈靖终爰有嘉禾产自窆封是故美之
作者：王世贞
朝代：明

蜿若游龙，矫若归鸿。入自巽方，钟为幽宫。无丛菉薋，无蔓迷阳。芃芃嘉禾，产此高冈。此燥而冈，彼湿而粳。恶乎宜乎，天定发祥。在昔圣臣，诚不见明。皇灵动变，郊迎返风。同颖之禾，唐伯荐王。王不自有，以归姬公。唯子之昔，经营四方。日笃不懈，拱翼世皇。角巾东归，口不挂功。含弘树惇，惠此家邦。是故大归，上启帝聪。我闻寸田，可菑以耕。培尔孙枝，岂惟子躬。是穮是蓘，其滋必丰。请用荐尝，标此荩庸。
璋上人自新都还鹫峰汪司马伯玉尊之为大总持而以文及诗侑之余亦得四绝句
作者：王世贞
朝代：明

新都司马病维摩，说法虽多法不多。若使见时无一字，曼殊何处起风波。师子林中大总持，何人不伏四威仪。争如软草铺裀卧，过尽诸天两不知。说法归来卧鹫峰，钵中收得一盲龙。似闻魔事吴门盛，休遣波旬定里逢。绮语场中误立身，一生涂抹费精神。于今较得些儿子，便觉无名可借人。
璋上人自新都还鹫峰汪司马伯玉尊之为大总持而以文及诗侑之余亦得四绝句·其一
作者：王世贞
朝代：明

新都司马病维摩，说法虽多法不多。若使见时无一字，曼殊何处起风波。
璋上人自新都还鹫峰汪司马伯玉尊之为大总持而以文及诗侑之余亦得四绝句·其三
作者：王世贞
朝代：明

说法归来卧鹫峰，钵中收得一盲龙。似闻魔事吴门盛，休遣波旬定里逢。
璋上人自新都还鹫峰汪司马伯玉尊之为大总持而以文及诗侑之余亦得四绝句·其二
作者：王世贞
朝代：明

师子林中大总持，何人不伏四威仪。争如软草铺裀卧，过尽诸天两不知。
璋上人自新都还鹫峰汪司马伯玉尊之为大总持而以文及诗侑之余亦得四绝句·其四
作者：王世贞
朝代：明

绮语场中误立身，一生涂抹费精神。于今较得些儿子，便觉无名可借人。
璩敏仲见访作
作者：王世贞
朝代：明

词客不寂寞，到来令坐惊。今朝下悬榻，强半为璩生。笑语纵横进，图书次第评。此中殊有味，何必傍时名。
瓜步山
作者：王世贞
朝代：明

佛狸南牧已千秋，百草犹沾毳殿愁。驱得王庭还大漠，高皇九叶奠神州。
甘泉
作者：王世贞
朝代：明

清澄绝胜汉甘泉，一酌心魂自爽然。应是武皇探未到，不教仙观表祈年。
甘泉歌
作者：王世贞
朝代：明

千尺通星井干楼，玉盘天酒夜来收。白茅螭捧黄金印，五利明朝欲拜侯。
甘草子
作者：王世贞
朝代：明

冬尽。玉涩鸦寒，落照看看准。别馆闭猧儿，为待郎来稳。晕月旋收霜仍紧。怕去路、香踪还认。百计悽皇为他稳。屐齿铺妆粉。
甘草子 其一 四时
作者：王世贞
朝代：明

春暮。密打窗纱，阵阵梨花雨。韐匣迸胭脂，绮袖调鹦鹉。轻暖软寒相劖剁。做不痒、不疼心绪。倩得张郎画眉妩。任子规凄楚。
甘草子 其三 四时
作者：王世贞
朝代：明

秋半。密约刚逢，天上菱花满。掩面扇纨轻，可体衫罗缓。丢抹腰红勾双腕。笑指那、嫦娥无伴。窃药欺郎行偏短。守广寒空馆。
甘草子 其二 四时
作者：王世贞
朝代：明

长夏。懒约钗钿，腕素偏幽雅。越苧水精凉，楚簟玻璃砑。如醉如醒朦胧者。忽小弹、花阴墙下。怕是萧郎故相惹。去问他真假。
甘草子·四时
作者：王世贞
朝代：明

春暮。密打窗纱，阵阵梨花雨。韐匣迸胭脂，绮袖调鹦鹉。轻暖软寒相劖剁。做不痒、不疼心绪。倩得张郎画眉妩。任子规凄楚。长夏。懒约钗钿，腕素偏幽雅。越苧水精凉，楚簟玻璃砑。如醉如醒朦胧者。忽小弹、花阴墙下。怕是萧郎故相惹。去问他真假。秋半。密约刚逢，天上菱花满。掩面扇纨轻，可体衫罗缓。丢抹腰红勾双腕。笑指那、嫦娥无伴。窃药欺郎行偏短。守广寒空馆。
甘露泉
作者：王世贞
朝代：明

曾闻尼连河，世尊旧浴处。一洒青杨枝，人间尽甘露。
生日于泖塔避客作
作者：王世贞
朝代：明

六十寻常有，纷余旧念牵。莫谈弧矢□，□□蓼莪篇。白社堪投老，青山不计年。祗应逢此月，长唤泖湖船。
生查子·离恨
作者：王世贞
朝代：明

频馀翡翠簪，渐缓鸳鸯带。十二铸愁垆，百炼芳年改。人是此生人，债是前生债。精卫一丸泥，空去填东海。
用前例送家弟敬美视闽中学然至北水关而止盖余已徙居乡故也
作者：王世贞
朝代：明

眼枯无泪意茫然，谢傅凭何遣暮年。若使弹成白翎雀，便应生断琵琶弦。
用前例送家弟敬美视闽中学然至北水关而止盖余已徙居乡故也
作者：王世贞
朝代：明

祖席何妨远，依然北水门。信知情至处，一步也消魂。
用晦以三寸箧贮金字佛经咒二十余卷精工之甚感而赋谢
作者：王世贞
朝代：明

函端舍利发，知尔不成空。老眼粗能辨，僧翻未易终。真文玄奘熟，梵字苑咸工。大类群龙藏，收来一钵中。
用晦宗侯余德甫宪副寄诗贶问兼致先公挽些赋此奉酬
作者：王世贞
朝代：明

章江江北彩云流，总有连城客未酬。五马长抛持节使，双貂不爱侍祠侯。招魂有些还呼只，敌手称曹好配刘。絮酒莫惊千里近，由来故事在南州。岁晏凄其意自怜，怀人雁素剧连翩。名从邺下风流得，法向梁园雪后传。斗夜忽飞双剑至，星江元待一犀燃。君看不朽千秋在，莫问区区失马年。
用晦宗侯余德甫宪副寄诗贶问兼致先公挽些赋此奉酬·其一
作者：王世贞
朝代：明

章江江北彩云流，总有连城客未酬。五马长抛持节使，双貂不爱侍祠侯。招魂有些还呼只，敌手称曹好配刘。絮酒莫惊千里近，由来故事在南州。
用晦宗侯余德甫宪副寄诗贶问兼致先公挽些赋此奉酬·其二
作者：王世贞
朝代：明

岁晏凄其意自怜，怀人雁素剧连翩。名从邺下风流得，法向梁园雪后传。斗夜忽飞双剑至，星江元待一犀燃。君看不朽千秋在，莫问区区失马年。
用晦寄四种杯仍系以诗走笔二绝为谢
作者：王世贞
朝代：明

刘生自昔誇三雅，何似君家四种杯。罚处已赢金谷数，飞时不怕玉山颓。饶瓷宣盌白于霜，鹦鹉螺兼翡翠觞。我欲按来成一钵，大罗天上贮三浆。
用晦寄四种杯仍系以诗走笔二绝为谢·其一
作者：王世贞
朝代：明

刘生自昔誇三雅，何似君家四种杯。罚处已赢金谷数，飞时不怕玉山颓。
用晦寄四种杯仍系以诗走笔二绝为谢·其二
作者：王世贞
朝代：明

饶瓷宣盌白于霜，鹦鹉螺兼翡翠觞。我欲按来成一钵，大罗天上贮三浆。
用晦寄四种杯仍系以诗走笔二绝为谢其二
作者：王世贞
朝代：明
体裁：七言绝句

饶瓷宣碗白于霜，鹦鹉螺兼翡翠觞。我欲按来成一钵，大罗天上贮三浆。
用晦走使以新诗古陶杯见贻且云有丹灶之适聊尔附答并致意孔阳
作者：王世贞
朝代：明

双鱼不道溯波迟，剖出关情锦字诗。岂是更生丹鼎就，能将叔夜酒鎗贻。从君白发回他日，借我红颜驻少时。见说从昆曹衮似，可能新赋媲陈思。